title: Direttiva 2008/36/KE tal-Parlament Ewropew u tal-Kunsill tal- 11 ta’ Marzu 2008 li temenda d-Direttiva 92/49/KEE tal-Kunsill dwar il-koordinazzjoni ta’ liġijiet, regolamenti u dispożizzjonijiet amministrattivi li għandhom x’jaqsmu ma’ assigurazzjoni diretta barra minn assigurazzjoni tal-ħajja fir-rigward tas-setgħat ta’ implimentazzjoni mogħtija lill-Kummissjoni

text:
               20.3.2008

               MT

               Il-Ġurnal Uffiċjali ta’ l-Unjoni Ewropea

               L 81/69

         DIRETTIVA 2008/36/KE TAL-PARLAMENT EWROPEW U TAL-KUNSILL
   tal-11 ta’ Marzu 2008
   li temenda d-Direttiva 92/49/KEE tal-Kunsill dwar il-koordinazzjoni ta’ liġijiet, regolamenti u dispożizzjonijiet amministrattivi li għandhom x’jaqsmu ma’ assigurazzjoni diretta barra minn assigurazzjoni tal-ħajja fir-rigward tas-setgħat ta’ implimentazzjoni mogħtija lill-Kummissjoni
   IL-PARLAMENT EWROPEW U L-KUNSILL TA’ L-UNJONI EWROPEA,
   Wara li kkunsidraw it-Trattat li jistabbilixxi l-Komunità Ewropea, u b’mod partikolari l-Artikoli 47(2) u 55 tiegħu,
   Wara li kkunsidraw il-proposta mill-Kummissjoni,
   Wara li kkunsidraw l-opinjoni tal-Kumitat Ekonomiku u Soċjali Ewropew (1),
   Waqt li jaġixxu skond il-proċedura stabbilita fl-Artikolu 251 tat-Trattat (2),
   Billi:

               (1)

               Id-Direttiva 92/49/KEE (3) tistipula li ċerti miżuri għandhom jiġu adottati skond id-Deċiżjoni tal-Kunsill 1999/468/KE tat-28 ta’ Ġunju 1999 li tistipula l-proċeduri għall-eżerċizzju tas-setgħat ta’ implimentazzjoni konferiti lill-Kummissjoni (4).

               (2)

               Id-Deċiżjoni Nru 1999/468/KE ġiet emendata bid-Deċiżjoni Nru 2006/512/KE li daħħlet proċedura regolatorja bi skrutinju għall-adozzjoni ta’ miżuri ta’ implimentazzjoni ta’ firxa ġenerali bil-għan li jemendaw elementi mhux essenzjali ta’ att bażiku adottat skond il-proċedura msemmija fl-Artikolu 251 tat-Trattat, inter alia billi jħassru xi wħud minn dawk l-elementi jew billi jissupplimentan l-att biż-żieda ta’ elementi mhux essenzjali ġodda.

               (3)

               Skond id-dikjarazzjoni tal-Parlament Ewropew, tal-Kunsill u tal-Kummissjoni (5) dwar id-Deċiżjoni Nru 2006/512/KE, għall-proċedura regolatorja bi skrutinju applikabbli għall-istrumenti adottati skond il-proċedura msemmija fl-Artikolu 251 tat-Trattat diġa’ fis-seħħ, dawk l-istrumenti għandhom jiġu aġġustati skond il-proċeduri applikabbli.

               (4)

               Għandha tingħata s-setgħa lill-Kummissjoni sabiex tadotta miżuri neċessarji għall-implimentazzjoni tad-Direttivi 73/239/KEE (6), 88/357/KEE (7) u 92/49/KEE, sabiex din tkun tikkunsidra l-iżviluppi tekniċi fis-settur ta’ l-assigurazzjoni jew fis-swieq finanzjarji u tiżgura l-applikazzjoni uniformi ta’ dawk id-Direttivi. Ukoll, dawn il-miżuri huma maħsuba biex jestendu l-lista’ ta’ forom legali, jemendaw il-listi ta’ klassijiet ta’ assigurazzjoni jew jadattaw it-terminoloġija użata f’dik il-lista, jikkjarifikaw l-elementi li jikkostitwixxu l-marġni ta’ solvenza, jimmodifikaw l-ammont minimu tal-fond ta’ garanzija, jemendaw il-lista’ ta’ assi aċċettabbli bħala kopertura għal dispożizzjonijiet tekniċi u r-regoli dwar it-tixrid ta’ l-investimenti, jimmodifikaw ir-rilassamenti fir-regoli li jaqblu u jikkjarifikaw id-definizzjonijiet. Peress illi dawn il-miżuri għandhom ambitu ġenerali u huma maħsuba biex jemendaw elementi mhux essenzjali tad-Direttivi 73/239/KEE, 88/357/KEE u 92/49/KEE, inter alia billi jissupplimentawhom b’elementi ġodda, dawn għandhom ikunu adottati skond il-proċedura regolatorja bi skrutinju skond l-Artikolu 5a tad-Deċiżjoni Nru 1999/468/KE.

               (5)

               Id-Direttiva Nru 92/49/KE għalhekk għandha tiġi emendata kif xieraq.

               (6)

               Peress illi l-emendi li għandhom isiru fid-Direttiva Nru 92/49/KEE huma ta’ natura teknika u jikkonċernaw biss il-proċedura ta’ kumitat, dawn ma jinħtiġux traspożizzjoni fl-Istati Membri. Għaldaqstant, mhux neċessarju li jkunu inklużi dispożizzjonijiet f’dan is-sens,

         ADOTTAW DIN ID-DIRETTIVA:
   Artikolu 1
   Emendi
   Fl-Artikolu 51 tad-Direttiva 92/49/KEE, il-frażi ta’ introduzzjoni għandha tiġi sostitwita b’dan li ġej:

      “L-aġġustamenti tekniċi li ġejjin maħsuba biex jemendaw elementi mhux essenzjali tad-Direttivi 73/239/KEE u 88/357/KEE u ta’ din id-Direttiva, inter alia billi jissupplimentawhom, għandhom ikunu adottati skond il-proċedura regolatorja bi skrutinju msemmija fl-Artikolu 2 tad-Direttiva 91/675/KEE:”.

   Artikolu 2
   Dħul fis-seħħ
   Din id-Direttiva għandha tidħol fis-seħħ fil-jum ta’ wara dak tal-pubblikazzjoni tagħha fil-Ġurnal Uffiċjali ta’ l-Unjoni Ewropea.
   Artikolu 3
   Indirizzati
   Din id-Direttiva hija indirizzata lill-Istati Membri.

      Magħmula fi Strasburgu, 11 ta’ Marzu 2008.

            Għall-Parlament Ewropew,

            Il-President

         H.-G. PÖTTERING

            Għall-Kunsill,

            Il-President

         J. LENARČIČ

      (1)  ĠU C 161, 13.7.2007, p. 45.

      (2)  Opinjoni tal-Parlament Ewropew ta’ l-10 ta’ Lulju 2007 (għadha mhix ippubblikata fil-Ġurnal Uffiċjali) u Deċiżjoni tal-Kunsill tat-3 ta’ Marzu 2008.

      (3)  ĠU L 228, 11.8.1992, p. 1. Id-Direttiva kif emendata l-aħħar bid-Direttiva 2007/44/KE tal-Parlament Ewropew u tal-Kunsill (ĠU L 247, 21.9.2007, p. 1).

      (4)  ĠU L 184, 17.7.1999, p. 23. Id-Deċiżjoni kif emendata bid-Deċiżjoni 2006/512/KE (ĠU L 200, 22.7.2006, p. 11).

      (5)  ĠU C 255, 21.10.2006, p. 1.

      (6)  L-ewwel direttiva tal-Kunsill 73/239/KEE ta’ l-24 ta’ Lulju 1973 dwar il-koordinazzjoni ta’ liġijiet, regolamenti u dispożizzjonijiet amministrattivi li jirrigwardaw il-bidu u t-twettiq tan-negozju ta’ l-assigurazzjoni diretta barra mill-assigurazzjoni tal-ħajja (ĠU L 228, 16.8.1973, p. 3). Id-Direttiva kif emendata l-aħħar bid-direttiva 2006/101/KE (ĠU L 363, 20.12.2006, p. 238).

      (7)  It-tieni direttiva tal-Kunsill 88/357/KEE tat-22 ta’ Ġunju 1988 dwar il-koordinazzjoni ta’ liġijiet, regolamenti u dispożizzjonijiet amministrattivi li għandhom x’jaqsmu ma’ assigurazzjoni diretta ta’ xort’oħra minn assigurazzjoni tal-ħajja u li jistipulaw id-dispożizzjonijiet li jiffaċilitaw l-eżerċizzju effettiv tal-libertà li jiġu pprovduti servizzi u li temenda d-Direttiva 73/239/KEE (ĠU L 172, 4.7.1988, p. 1). Id-Direttiva kif emendata l-aħħar bid-Direttiva 2005/14/KE tal-Parlament Ewropew u tal-Kunsill (ĠU L 149, 11.6.2005, p. 14).


title: Id-Direttiva 2002/39/KE tal-Parlament Ewropew u tal-Kunsill ta' l-10 ta' Ġunju 2002 li temenda d-Direttiva 97/67/KE fir-rigward tal-ftuħ ulterjuri għal kompetizzjoni tas-servizzi postali Komunitarji

text:
Avviż Legali Importanti

|

32002L0039

Official Journal L 176 , 05/07/2002 P. 0021 - 0025

		Id-Direttiva 2002/39/KE tal-Parlament Ewropew u tal-Kunsillta' l-10 ta' Ġunju 2002li temenda d-Direttiva 97/67/KE fir-rigward tal-ftuħ ulterjuri għal kompetizzjoni tas-servizzi postali KomunitarjiIL-PARLAMENT EWROPEW U L-KUNSILL TA' L- UNJONI EWROPEA,Wara li kkunsidraw it-Trattat li jistabbilixxi l-Komunità Ewropea, u b'mod partikolari l-Artikolu 47(2), l-Artikolu 55 u l-Artikolu 95 tiegħu,Wara li kkunsidraw il-proposta mill-Kummissjoni [1],Wara li kkunsidraw l-opinjoni tal-Kumitat Ekonomiku u Soċjali [2],Wara li kkunsidraw l-opinjoni tal-Kumitat tar-Reġjuni [3],Filwaqt li jaġixxu skond il-proċedura stabbilita fl-Artikolu 251 tat-Trattat [4],Billi:(1) Fir-Riżoluzzjoni tagħha tas-7 ta' Frar 1994 dwar l-iżvilupp tas-servizzi postali Komunitarji [5], il-Kunsill identifika bħala waħda mill-miri ewlenija tal-politika postali Komunitarja r-rikonċiljazzjoni tat-titjib tal-liberalizzazzjoni gradwali, kkontrollata tas-suq postali u dik ta' garanzija durabbli tad-disposizzjoni ta' servizz universali.(2) Id-Direttiva 97/67/KE tal-Parlament Ewropew u tal-Kunsill tal-15 ta' Diċembru 1997 dwar regoli komuni għall-iżvilupp tas-suq intern ta' servizzi postali Komuitarji u t-titjib ta' kwalità ta' servizzi [6] stabbiliet qafas regolatorju għas-settur postali f'livell Komunitarju, inklużi miżuri biex jiġi garantit servizz universali u jiġu stabbiliti limiti massimi għas-servizzi postali li Stati Membri jistgħu jirriservaw għall-provditur(i) tas-servizz universali tagħhom bl-iskop li jinżamm is-servizz universali, u skeda biex jittieħdu deċiżjonijiet dwar il-ftuħ ulterjuri tas-suq għall-kompetizzjoni, għall-iskopijiet li jiġi kkreat suq singolu f'servizzi postali.(3) l-Artikolu 16 tat-Trattat jemfasizza l-post okkupat minn servizzi ta' interess ekonomiku ġenerali fil-valuri mqassma ta' l-Unjoni kif ukoll ir-rwol tagħhom fil-promozzjoni ta' koeżjoni soċjali u territorjali. Ikompli biex jgħid li għandha tingħata kura li dawn is-servizzi joperaw fuq il-bażi ta' prinċipji u kondizzjonijiet li jippermettulhom jissodisfaw il-missjonijiet tagħhom.(4) Ir-Riżoluzzjonijiet tal-Parlament Ewropew ta' l-14 ta' Jannar 1999 [7] u tat-18 ta' Frar 2000 [8] dwar is-servizzi postali Ewropej jemfasizzaw l-importanza soċjali u ekonomika ta' servizzi postali u l-bżonn li tinżamm kwalità għolja ta' servizz universali.(5) Il-miżuri f'dan il-qasam għandhom ikunu maħsuba b'tali mod li x-xogħolijiet soċjali tal-Komunità skond l-Artikolu 2 tat-Trattat, l-iktar, livell għoli ta' mpjieg u ta' protezzjoni soċjali, jintlaħqu wkoll bħala miri.(6) Ir-rettikolat rurali postali inter alia f' reġjuni muntanjużi u gżejjer għandu rwol essenzjali fl-integrazzjoni ta' negozji fl-ekonomija nazzjonali/globali u f'li tinżamm koeżjoni f'termini soċjali u ta' impjieg f'reġjuni rurali muntanjużi u gżejjer.(7) Il-Kunsill Ewropew, li ltaqa' f'Lisbona, fit-23 u fl-24 ta' Marzu 2000, stabilixxa fil-konklużjonijiet tal-Presidenza tiegħu żewġ deċiżjonijiet li japplikaw għal servizzi postali, fejn kienet mitluba azzjoni mill-Kummissjoni, mill-Kunsill u mill-Istati Membri skond il-poteri rispettivi tagħhom. L-azzjonijiet mitluba huma: l-ewwel, biex tiġi stabbilita sa l-aħħar ta' l-2000 strateġija għat-tneħħija ta' barrieri għas-servizzi postali, u t-tieni, sabiex issir iktar mgħaġġla l-liberalizzazzjoni f'oqsma bħal servizzi postali, bil-mira dikjarata li tkun sabiex jintlaħaq suq kompletament operazzjonali f'dawn is-servizzi.(8) Il-Kunsill Ewropew ta' Lisbona ikkunsidrah essenzjali wkoll li, fil-kwadru tas-suq intern ta' ekonomija bbażata fuq it-tagħrif, jittieħed kont sħiħ tad-disposizzjonijiet tat-Trattat li jirrelataw għas-servizz ta' interess ekonomiku ġenerali u għall-intrapriżi fdati bl-operazzjoni ta' dawn is-servizzi.(9) Il-Kummissjoni għamlet reviżjoni dettaljata tas-settur postali Komunitarju, inkluża l-kummissjoni ta' studji dwar l-iżviluppi ekonomici, socjali u teknologici fis-settur u kkonsultat estensivament ma' partijiet interessati.(10) Is-settur postali Komunitarju jeħtieġ qafas modern regolatorju li jimmira b'mod partikolari biex itejjeb is-suq intern għal servizzi postali. Kompetittività miżjuda għandha tippermetti li s-settur postali jiġi integrat ma' metodi alternattivi ta' komunikazzjoni u tippermetti li l-kwalità tas-servizz provdut lil utenti li dejjem jiddomandaw iktar titjieb(11) Il-mira bażika ta' salvagwardja tad-disposizzjoni durabbli ta' servizz universali li jaqbel ma' l-istandard ta' kwalità definit mill-Istati Membri skond l-Artikolu 3 tad-Direttiva 97/67/KE fuq bażi konsistenti fil-Komunità tista' tiġi assigurata jekk, f' dan il-qasam, il-possibiltà li jiġu riżervati servizzi tinżamm u, fl-istess ħin, kondizzjonijiet ta' effiċjenza għolja assigurati bi grad suffiċjenti ta' libertà li jiġu provduti servizzi.(12) Iż-żieda fid-domanda fis-settur postali kollu, prevista għat-terminu medju, tista' tgħin sabiex ikun hemm offset tat-telf tas-sehem tas-suq li l-provdituri tas-servizz universali jistgħu isofru bħala riżultat ta' ftuħ tas-suq ulterjuri u għalhekk ikun hemm iktar salvagwardja tas-servizz universali.(13) Fost il-fatturi li jġibu bidla li teffettwa l-impjieg fis-settur postali, l-iżvilupp tekniku u l-pressjoni tas-suq għal gwadanni fl-effiċjenza huma l-iktar importanti; mill-fatturi rimanenti għal bidla, il-ftuħ tas-suq ikollu parti inqas prominenti. Il-ftuħ tas-suq jgħin għall-espansjoni tad-daqs globali tas-swieq postali, u kull tnaqqis fil-livelli tal-personal fost il-provdituri tas-servizz universali minħabba dawn il-miżuri (jew l-antiċipazzjoni tagħhom) x'aktarx ikunu offset bit-tkabbir li jirriżulta fl-impjieg fost operaturi privati u introduzzjonijiet oħra fis-suq(14) Huwa approprjati li tiġi provduta f'livell Komunitarju skeda għall-ftuħ gradwali u kkontrollat ta' l-ittri fis-suq għall-kompetizzjoni li tippermetti lill-provdituri kollha ta' servizz universali żmien biżżejjed sabiex jitqiegħdu f'posthom miżuri oħra ta' modernizzazzjoni u ristrutturazzjoni meħtieġa sabiex ikun hemm assigurazzjoni tal-vijabilità tagħhom għal żmien twil taħt il-kondizzjonijiet ġodda tas-suq. Huwa wkoll meħtieġ perjodu ta' żmien approprjat sabiex l-Istati Membri jkunu jistgħu jaddattaw is-sistemi regolatorji tagħhom għal ambjent iktar miftuħ. Hu għalhekk approprjat li jkun hemm provediment għal approċ pass b'pass għal ftuħ ulterjuri tas-suq, li jikkonsisti f'passi intermedji li jirrappreżentaw ftuħ sinifikanti imma kkontrollat tas-suq, b'warajh reviżjoni u proposta li tikkonferma, jekk approprjat, id-data ta' 2009 għat-tlestija kompleta tas-suq intern għal servizzi postali jew li jiddetermina pass rilevanti alternattiv lejh fid-dawl tar-riżultati ta' reviżjoni.(15) Huwa approprjat li jiġi assigurat li l-fażijiet li jmiss tal-ftuħ tas-suq huma kemm sostanzjali in-natura kemm li jistgħu jintlaħħqu fil-prattika għall-Istati Membri waqt li wkoll jassiguraw il-kontinwazzjoni ta' servizz universali.(16) Tnaqqis ġenerali sa 100 gramma fl-2003 u 50 gramma fl-2006 fil-limitu tal-piż tas-servizzi li jistgħu jiġu rriżervati għall-provdituri tas-servizz universali, kumbinat bil-ftuħ komplet għal kompetizzjoni ta' posta transfruntiera għal barra, b'eċċezzjonijiet possibbli sal-limitu neċessarju sabiex tiġi assigurata disposizzjoni ta' servizz universali, jirrappreżentaw fażijiet ulterjuri relattivament sempliċi u kkontrollati li madankollu huma sinifikanti.(17) Fil-Komunutà, oġġetti ta' korrispondenza ordinarja li jiżnu bejn 50 gramma u 350 gramma jirrappreżentaw fuq medja bejn wieħed u ieħor 16 % tad-dħul totali postali tal-provdituri tas-servizz universali, li minnhom 9 % jikkorrispondu għal oġġetti ta' korrispondenza ordinarja li jiżnu bejn 100 gramma u 350 gramma, waqt li oġġetti ta' korrispondeza trans-fruntiera għal barra taħt il-limitu ta' piż ta' 50 gramma jirrappreżentaw bejn wieħed u ieħor 3 % oħra, fuq medja, tad-dħul postali totali tal-provdituri tas-servizz universali.(18) Limiti tal-prezz għas-servizzi kapaċi li jiġu rriżervati, ta' rispettivament tlieta fl-2003 u darbtejn u nofs fl-2006 it-tariffa pubblika għal oġġett ta' korrispondenza fl-ewwel livell ta' l-użin tal-kategorija standard l-iktar mgħaġġla, huma approrpjati in kombinazzjoni ma' limiti tal-piż ta' 100 gramma u 50 gramma meta applikabbli.(19) Il-posta diretta diġà tirrappreżenta fil-biċċa l-kbira ta' l-Istati Membri suq dinamiku u li qed jikber bi prospetti sostanzjali ta' tkabbir waqt li fl-Istati Membri li jibqa' hemm potenzjal konsiderevoli għal tkabbir. Posta diretta hija diġà miftuħa fil-biċċa l-kbira għal kompetizzjoni f'sitt Stati Membri. It-titjib fil-flessibiltà tas-servizz u t-tqegħid ta' prezzijiet li jirriżulta minn kompetizzjoni itejjeb il-posizzjoni ta' posta diretta meta mqabbla ma' medja ta' komunikazzjoni alternattiva, li, imbagħad, x' aktarx twassal għal partiti postali ġodda bħal spin-off addizzjonali u ssaħħaħ il-posizzjoni ta' l-industrija postali in ġenerali. Madankollu, sal-limitu neċessarju sabiex tiġi assigurata l-provvista ta' servizz universali, għandu jkun provdut li posta diretta tista' tibqa' tiġi rriżervata fil-limiti tal-piż u tal-prezzijiet ta' hawn fuq.(20) Posta għal barra transfruntiera tirrapreżenta fuq medja 3 % tad-dħul postali totali. Il-ftuħ ta' din il-parti tas-suq fl-Istati Membri kollha, b'eċċezzjonijiet li kienu jkunu neċessarji sabiex tiġi assigurata l-provvista ta' servizz universali, ikun jippermetti operaturi postali differenti li jiġbru, jorganizzaw u jittrasportaw il-posta kollha għal barra trans-fruntiera.(21) Il-ftuħ ta' posta għal ġewwa transfruntiera għal kompetizzjoni tkun tippermetti li jiġu evitati l-limiti ta' 100 gramma fl-2003 u 50 gramma fl-2006 permezz ta' l-allokazzjoni mill-ġdid ta' l-impustar ta' proporzjon ta' posta domestika bl-ingrossa, biex b'hekk l-effetti tiegħu ma jkunux jistgħu jiġu ppreveduti. L-identifikazzjoni ta' l-oriġini ta' oġġetti ta' korrispondenza tista' tippreżenta diffikultajiet addizzjonali ta' applikabilità. limiti tal-piż ta' 100 gramma u 50 gramma għal oġġett ta' korrispondenza ordinarju trans fruntier għal ġewwa u posta diretta, kif ukoll għal korrispondenza domestika ordinarja, huma prattiċi peress li ma jippreżentawx riskju ta' ċirkumvenzjoni jew b'dan il-mod jew permezz ta' żieda artifiċjali fil-piż ta' oġġetti individwali ta' korrispondenza.(22) Li tiġi stabbilita skeda issa, li timmira lejn passi ulterjuri lejn li jseħħ kompletament suq intern għal servizzi postali, huwa importanti kemm għall-vijabbilità għal żmien twil tas-servizz universali u kemm għall-iżvilupp li jkompli ta' posta moderna u effiċjenti.(23) Huwa approprjat li jibqa' jkun hemm provvediment għall-possibiltà għal Stati Membri li jirriżervaw ċerti servizzi postali għall-provditur(i) universali tagħhom tas-servizz. Dawn l-arranġamenti jippermettu lill-provedituri universali tas-servizz li jikkompletaw il-proċess ta' adattament ta' l-operazzjonijiet u r-riżorsi umani tagħhom għal kondizzjonijiet ta' kompetizzjoni akbar mingħajr ma jitħawwad l-ekwilibriju finanzjarju tagħhom u għalhekk mingħajr ma tiġi pperikolata s-salvagwardja ta' servizz universali.(24) Huwa approprjat kemm li jiġu definiti limiti ġodda ta' piż u ta' prezz u s-servizzi li jistgħu japplikaw għalihom u kemm li jiġi provdut għal reviżjoni ulterjuri u konfirma ta' deċiżjoni, jekk approprjat, tad-data ta' l-2009 biex jintlaħaq kompletament is-suq intern għal servizzi postali, jew biex jiġi determinat pass alternattiv lejh fid-dawl tar-riżultati tar-reviżjoni.(25) Miżuri adottati minn Stat Membru, inkluż l-istabbiliment ta' fond ta' kumpens jew kull bidla fl-operazzjoni tiegħu jew kull implimentazzjoni tiegħu, jew pagament minnu, jista' jinvolvi għajnuna mogħtija minn Stat Membru jew permezz ta' riżorsi ta' l-Istat fi kwalunkwe forma fis-sens ta' l-Artikolu 87(1) tat-Trattat li tinneċessita notifika minn qabel lill-Kummissjoni skond l-Artikolu 88(3) tiegħu,(26) Il-kunċett ta' l-għoti ta' liċenza lil kompetituri fiż-żona ta' servizz universali jista' jiġi kkumbinat ma' ħtiġiet li jobbligaw li dawn il-liċenzi jikkontribwixxu għall-provvista ta' servizz universali.(27) Id-Direttiva 97/67/KE stabbiliet li Stati Membri għandhom jinnominaw awtorità regolatorja waħda jew iktar għas-settur postali li huma legalment separati minn, u operazzjonalment indipendenti mill-operaturi postali. In vista tad-dinamiċi tas-swieq Postali Ewropej, ir-rwol importanti li awtoritajiet nazzjonali regolatorji jiżvolġu għandu jkun rikonoxxut u għandu jiġi estiż, b'mod partikolari fejn jidħol il-kompitu li jiġi assigurat li s-servizzi riżervati huma rispettati, ħlief fi Stati Membri fejn ma hemm ebda servizzi riżervati. L-Artikolu 9 tad-Direttiva 97/67/KE jippermetti lil Stati Membri jmorru lil hinn mill-miri ta' dik id-Direttiva.(28) Jista' jkun approprjat għal awtoritajiet regolatorji nazzjonali li jorbtu l-introduzzjoni ta' liċenzi mal-ħtiġiet li konsumaturi tas-servizzi tal-liċenzjati għandu jkollhom proċeduri trasparenti, sempliċi u mhux għoljin disponibbli lilhom biex jittrattaw l-ilmenti tagħhom, minkejja l-fatt ta' jekk jirrelatawx għas-servizzi tal-provditur (i) tas-servizz universali jew għal dawk ta' operaturi fil-pussess ta' awtorizzazzjonijiet, inklużi detenturi individwali ta' liċenza, Jista' wkoll ikun approprjat li dawn il-proċeduri jkunu disponibbli lill-utenti tas-servizzi postali kollha, kemm jekk huma servizzi universali u kemm jekk le. Dawn il-proċeduri għandhom jinkludu proċeduri biex tiġi determinata responsabbiltà fil-każ ta' telf ta', jew ħsara lil, oġġetti tal-posta.(29) Il-provdituri tas-servizz universali normalment jipprovdu servizzi, per eżempju lil klijenti kummerċjali, konsolidaturi ta' posta għal klijenti differenti u għal dawk li jibagħtu l-posta bl-ingrossa, u jippermettulhom jidħlu fil-proċess tal-posta f'punti differenti u taħt kondizzjonijiet differenti b'paragun mas-servizz standard ta' l-ittri. B'hekk, il-provdituri tas-servizz universali għandhom jikkonformaw mal-prinċipji ta' trasparenza u non-diskriminazzjoni, kemm bħal bejn partijiet terzi u kemm bħal bejn partijiet terzi u provdituri tas-servizz universali li jipprovdu servizzi ekwivalenti. Huwa wkoll neċessarju għal dawn is-servizzi li jkunu disponibbli għal klijenti privati li jimpustaw f'kondizzjonijiet simili, mogħti l-bżonn għal non-diskriminazzjoni fil-provvista tas-servizzi.(30) Sabiex il-Parlament Ewropew u l-Kunsill jibqgħu infurmati dwar l-iżvilupp tas-suq intern għal servizzi postali, il-Kumissjoni għandha regolarment tissottometti rapporti lil dawk l-istituzzjonijiet dwar l-applikazzjoni ta' din id-Direttiva.(31) Huwa approprjat li d-data għall-iskadenza tad-Direttiva 97/67/KE tiġi postposta sal-31 ta' Diċembru 2008. Proċeduri ta' awtorizzazzjoni stabbiliti fi Stati Membri in konformità mad-Direttiva 97/67/KE m'għandhomx jiġu effettwati b'din id-data.(32) Id-Direttiva 97/67/KE għandha għalhekk tiġi emendata kif dovut.(33) Din id-Direttiva hi mingħajr preġudizzju għall-applikazzjoni tar-regoli tat-Trattat dwar il-kompetizzjoni u dwar il-libertà li jiġu provduti servizzi, kif spjegat b'mod partikolari fin-Notifika mill-Kumissjoni dwar l-applikazzjoni tar-regoli tal-kompetizjoni għas-settur postali u dwar l-istima ta' ċerti miżuri ta' l-Istat li jirrelataw għal servizzi postali [9],ADOTTAW DIN ID-DIRETTIVA:Artikolu 1Id-Direttiva 97/67/KE hija hawnhekk emendata kif ġej:1. L-Artikolu 7 għandu jiġi sostitwit b'dan li ġej:"Artikolu 71. Sa fejn neċessarju sabiex jiġi assigurat il-manteniment ta' servizz universali, Stati Membri jistgħu ikomplu jirriżervaw servizzi għall-provditur(i) tas-servizz universali. Dawk is-servizzi għandhom ikunu llimitati għal clearance, organizzazzjoni, trasport u kunsinna ta' oġġetti ta' korrispondenza domestika u korrispondenza għal ġewwa trans fruntiera, kemm b'kunsinn aaċċelerata u kemm jekk le, fil-limiti ta' kemm il-piż u kemm il-prezz li ġejjin. Il-limitu tal-piż għandu jkun 100 gramma mill-1 ta' Jannar 2003 u 50 gramma mill-1 ta' Jannar 2006. Dawn il-limiti tal-piż m'għandhomx japplikaw mill-1 ta' Jannar 2003 jekk il-prezz huwa ugwali għal, jew iktar minn, tliet darbiet it-tariffa pubblika għal oġġett ta' korrispondenza fl-ewwel livell tal-piż tal-kategorija l-iktar mgħaġġla, u, mill-1 ta' Jannar 2006, jekk il-prezz huwa ugwali għal, jew iktar minn, darbtejn u nofs din it-tariffa.Fil-każ tas-servizz postali b'xejn għall-persuni neqsin mid-dawl u persuni b'vista parzjali, jistgħu jitħallew eċċezzjonijiet għar-restrizzjonijiet tal-piż u tal-prezz.Sa fejn neċessarju sabiex tiġi assigurata provvista ta' servizz universali, posta diretta tista' tibqa' tiġi rriżervata fl-istess limiti tal-piż u tal-prezz.Sa fejn neċessarju sabiex tiġi assigurata provvista ta' serviz uiversali, per eżempju meta ċerti setturi ta' attività postali diġà ġew liberalizzati jew minħabba l-karatteristiċi speċifiċi partikolari għas-servizzi postali fi Stat Membru, posta għal barra transfruntiera tista' tibqa' tiġi rriżervata fl-istess limiti ta' piż u ta' prezz.2. L-iskambju ta' dokumenti ma jista' jiġi riżervat.3. Il-Kummissjoni għandha tiffinalizza studju prospettiv li jistma, għal kull Stat Membru, l-impatt fuq servizz universali tat-tlestija kompleta tas-suq postali intern f'2009. Billi tibbaża fuq il-konklużjonijiet ta' l-istudju, il-Kumissjoni għandha tissottometti sal-31 ta' Diċembru 2006 rapport lill-Parlament Ewropew u lil-Kunsill li miegħu ikun hemm proposta li tikkonferma, jekk approprjat, id-data ta' l-2009 għat-tlestija tas-suq postali intern jew li tiddetermina kull pass ieħor fid-dawl tal-konklużjonijiet ta' l-istudju.";2. l-inċiżi li ġejjin għandhom jiżdiedu ma' l-Artikolu 12:"- kull meta provdituri tas-servizz universali japplikaw tariffi speċjali, per eżempju għal servizzi għal negozji, dawk li jibagħtu l-posta bl-ingrossa jew konsolidaturi ta' posta minn klijenti differenti, għandhom japplikaw il-prinċipji ta' trasparenza u non-diskriminazzjoni fir-rigward ta' kemm it-tariffi u kemm il-kondizzjonijiet assoċjati. It-tariffi għandhom jieħdu kont ta' spejjeż evitati, meta pparagunati mas-servizz standard li jkopri l-firxa kompleta ta' fatturi offerti għall-clearance, it-trasport, l-organizzazzjoni u l-kunsinna ta' oġġetti postali individwali u, flimkien mal-kondizzjonijiet assoċjati, għandhom japplikaw ugwalment kemm bħal bejn partijiet terzi u kemm bħal bejn partijiet terzi u provdituri tas-servizz universali li jfornu servizzi ekwivalenti. Dawn it-tariffi għandhom ukoll ikunu disponibbli għal kijenti privati li jimpustaw taħt kondizzjonijiet simili,- cross-subsidisation ta' servizzi universali barra s-settur riżervat minn dħul minn servizzi fis-settur riżervat għandu jiġi pprojbit ħlief sa fejn jidher li jkun strettament neċessarju sabiex jiġu sodisfatti obbligi speċifiċi ta' servizz universali imposti fiż-żona kompetittiva; ħlief fi Stati Membri fejn ma hemm ebda servizzi riżervati, regoli għandhom jiġu adottati għal dan l-iskop mill-awtoritajiet regolatorji nazzjonali li għandhom jinfurmaw lill-Kummissjoni b'dawn il-miżuri.";3. l-ewwel u t-tieni subparagrafi ta' l-Artikolu 19 għandhom jiġu sostitwiti b'dan li ġej:"Stati Membri għandhom jassiguraw li proċeduri trasparenti, sempliċi u mhux għaljin jitfaslu biex jiġu trattati ilmenti ta' utenti, partikolarment f każijiet li jinvolvu telf, serq, ħsara jew non-konformità ma' standards ta' kwalità ta' servizz (inklużi proċeduri biex jiġideterminat fejn hi r-responsabbiltà f' każijiet fejn iktar minn operatur wieħed hu involut).L-Istati Membri jistgħu jipprovdu li dan il-prinċipju huwa wkoll applikat lil benefiċjarji ta' servizzi li huma:- barra l-qasam ta' applikazzjoni tas-servizz universali kif definit fl-Artikolu 3, u- fil-qasam ta' applikazzjoni tas-servizz universali kif definit fl-Artikolu 3, imma li mhumiex provduti mill-provditur tas-servizz universali.L-Istati Membri għandhom jadottaw miżuri sabiex jasiguraw li l-proċeduri msemmija fl-ewwel subparagrafu jippermettu li disputazzjonijiet jiġu riżoluti b'mod ġust u malajr b'disposizzjoni, meta garantita, għal sistema ta' rimbors u/jew kumpens.";4. it-tielet subparagrafu ta' l-Artikolu 22 għandhom jiġi sostitwit b'dan li ġej:"L-awtoritajiet regolatorji nazzjonali għandu jkollhom bħala kompitu partikolari li jassiguraw konformità ma' l-obbligi li jirriżultaw minn din id-Direttiva u għandhom, meta approprjat, jistabbilixxu kontrolli u proċeduri speċifiċi sabiex jassiguraw li s-servizzi riżervati huma rispettati. Jistgħu wkoll jiġu nkarigati b'li jassiguraw konformità mar-regoli ta' kompetizzjoni fis-settur postali."5. L-Artikolu 23 għandu jiġi sostitwit b'dan li ġej:"Artikolu 23Mingħajr preġudizzju għal l-Artikolu 7, kull sentejn, fl-ewwel okkażjoni sa mhux iktar tard mill-31 ta' Diċembru 2004, il-Kummissjoni għandha tissottometti rapport lill-Parlament Ewropew u lill-Kunsill dwar l-applikazzjoni ta' din id-Direttiva, inkluża l-informazzjoni approprjata dwar żviluppi fis-settur, partikolarment li jikkonċernaw aspetti ekonomiċi, soċjali, ta' l-impjieg u teknoloġiċi, kif ukoll dwar il-kwalità tas-servizz. Ir-rapport għandu jkollu miegħu meta approprjat proposti lill-Parlament Ewropew u lill-Kunsill.";6. L-Artikolu 27 għandu jiġi sostitwit b'dan li ġej:"Artikolu 27Id-disposizzjonijiet ta' din id-Direttiva, ħlief għall l-Artikolu 26, għandhom jiskadu fil-31 ta' Diċembru 2008 sakemm ma jiġix deċiż xort' oħra skond l-Artikolu 7(3) Il-proċeduri ta' awtorizzazzjoni deskritti fl-Artikolu 9 m' għandhomx jiġu effettwati b'din id-data."Artikolu 21. L-Istati Membri għandhom idaħħlu fis-seħħ il-liġijiet, ir-regolamenti u d-disposizzjonijiet aministrattivi neċessarji sabiex jikkonformaw ma' din id-Direttiva sa mhux iktar tard mill-31 ta' Diċembru 2002. Għandhom minnufih jinfurmaw lill-Kummissjoni bihom.Meta l-Istati Membri jadottaw dawn il-miżuri, għandu jkollhom referenza għal din id-Direttiva jew għandu jkollhom magħhom din ir-referenza fl-okkazzjoni tal-pubblikazzjoni uffiċjali tagħhom. L-Istati Membri għandhom jistabbilixxu kif għandha ssir din ir-referenza.2. L-Istati Membri għandhom jikkomunikaw lill-Kummissjoni t-test tad-disposizzjonijiet ewlenija tal-liġi nazzjonali li huma jadottaw fil-qasam kopert b'din id-Direttiva.Artikolu 3Dan id-Direttiva għandha tidħol fis-seħħ fil-jum tal-pubblikazzjoni tagħha fil-Ġurnal Uffiċjali tal-Komunitajiet Ewropej.Artikolu 4Din id-Direttiva hija ndirizzata lill-Istati Membri.Magħmula fil-Lussemburgu, fl-10 ta' Ġunju 2002.Għall-Parlament EwropewIl-PresidentP. CoxGħall-KunsillIl-PresidentJ. Piqué I Camps[1] ĠU C 337 E, tat-28.11.2000, p. 220 uĠU C 180 E, tas-26.6.2001, p. 291.[2] ĠU C 116, ta' l-20.4.2001, p. 99.[3] ĠU C 144, 16.05.01, p. 20.[4] L-Opinjoni tal-Parlament Ewropew ta' l-14 ta' Diċembru 2000 (ĠU C 232, tas-17.8.2001, p. 287), il-Posizzjoni Komuni tal-Kunsill tas-6 ta' Diċembru 2001 (ĠU C 110 E, tas-7.5.2002, p. 37) u d-Deċiżjoni tal-Parlament Ewropew tat-13 ta' Marzu 2002 (għadha mhux ippubblikata fil-Ġurnal Uffiċjali). Id-Deċiżjoni tal-Kunsill tas-7 ta' Mejju 2002.[5] ĠU C 48, tas-16.2.1994, p. 3.[6] ĠU L 15, 21.01.98, p. 14.[7] ĠU C 104, ta' l-14.4.1999, p. 134.[8] ĠU C 339, tad-29.11.2000, p. 297[9] ĠU C 39, tas-6.2.1998, p. 2.--------------------------------------------------


title: Id-Direttiva 2000/59/KE tal-Parlament Ewropew u tal-Kunsill tas-27 ta' Novembru 2000 dwar il-faċilitajiet ta' l-akkoljenza fil-portijiet għall-iskart iġġenerat mill-bastimenti u għall-fdalijiet mill-merkanzija

text:
Avviż Legali Importanti

|

32000L0059

Official Journal L 332 , 28/12/2000 P. 0081 - 0090

		Id-Direttiva 2000/59/KE tal-Parlament Ewropew u tal-Kunsilltas-27 ta' Novembru 2000dwar il-faċilitajiet ta' l-akkoljenza fil-portijiet għall-iskart iġġenerat mill-bastimenti u għall-fdalijiet mill-merkanzijaIL-PARLAMENT EWROPEW U L-KUNSILL TA' L-UNJONI EWROPEA,Wara li kkunsidraw it-Trattat li jistabbilixxi l-Komunità Ewropea, u b'mod partikolari l-Artikolu 80(2) tiegħu,Wara li kkunsidraw il-proposta mill-Kummissjoni [1],Wara li kkunsidraw l-opinjoni tal-Kumitat Ekonomiku u Soċjali [2],Wara li kkunsidraw l-opinjoni tal-Kumitat tar-Reġjuni [3],Waqt li jaġixxu skond il-proċedura stabbilita fl-Artikolu 251 tat-Trattat [4], fid-dawl tat-test konġunt approvat mill-Kumitat tal-Konċiljazzjoni tat-18 ta' Lulju 2000,Billi:(1) Il-politika Komunitarja dwar l-ambjent timmira għal livell għoli ta' protezzjoni. Hija msejsa fuq il-prinċipju tal-prekawzjoni u l-prinċipji illi min iniġġes għandu jħallas u li għandha tittieħed azzjoni preventiva.(2) Qasam importanti ta' l-azzjoni Komunitarja fit-trasport bil-baħar jirrigwarda t-tnaqqis tat-tniġġiż fl-ibħra. Dan jista' jinkiseb permezz tat-tħaris tal-konvenzjonijiet, il-kodiċijiet u r-riżoluzzjonijiet internazzjonali filwaqt li tinżamm il-libertà tan-navigazzjoni pprovduta mill-Konvenzjonijiet tan-Nazzjonijiet Uniti dwar il-Liġi tal-Baħar u l-libertà li jiġu pprovduti s-servizzi kif ipprovdut fil-liġijiet Komunitarji.(3) Il-Komunità hija interessata serjament dwar it-tniġġiż ta' l-ibħra u tax-xtut ta' l-Istati Membri kkawżati mill-iskarigi ta'l-iskart u tal-fdalijiet tal-merkanzija mill-bastimenti, u partikolarment dwar l-implimentazzjoni tal-Konvenzjoni Internazzjonali dwar il-Prevenzjoni tat-Tniġġiż mill-Bastimenti, ta' l-1973, kif immodifikata mill-Protokoll ta' l-1978 li għandu x'jaqsam magħha (il-Marpol 73/78) li jirregola liema skart jista' jiġi skarigat mill-bastimenti fl-ambjent tal-baħar u li jirregola illi l-Istati Partijiet jiżguraw il-provvista ta' faċilitajiet adegwati għall-wasla fil-portijiet. L-Istati Membri kollha rratifikaw il-Marpol 73/78.(4) Il-protezzjoni ta' l-ambjent tal-baħar tista' titjieb billi jitnaqqsu l-iskarigi fil-baħar ta' l-iskart iġġenerat mill-bastiment u tal-fdalijiet mill-merkanzija. Dan jista' jinkiseb billi titjieb id-disponibbilità u l-użu tal-faċilitajiet mal-wasla u billi jitjieb ir-rinfurzar tar-reġim. Fir-riżoluzzjoni tiegħu tat-8 ta'Ġunju 1993 dwar il-politika komuni dwar ibħra bla perikoli [5], il-Kunsill inkluda fost l-azzjonijiet tiegħu ta' prijorità l-iżvilupp tad-disponibbilità u l-użu tal-faċilitajiet Komunitarji ta' l-akkoljenza.(5) Id-Direttiva tal-Kunsill 95/21/KE tad-19 ta' Ġunju 1995 li tirrigwarda l-infurzar, rigward il-ġarr bil-baħar li juża l-portijiet Komunitarji u t-tbaħħir fl-ibħra taħt il-ġurisdizzjoni ta' l-Istati Membri, ta' l-istandards internazzjonali dwar is-sigurtà tal-bastimenti, il-prevenzjoni tat-tniġġiż u l-ħajja abbord u l-kondizzjonijiet tax-xogħol (il-kontroll tal-portijiet mill-Istat) [6] tipprovdi illi l-bastimenti li joħolqu theddid mhux raġjonevoli ta' perikolu lill-ambjent tal-baħar ma jistgħux isalpaw.(6) It-tniġġiż ta' l-ibħra għandu min-natura tiegħu implikazzjonijiet li jmorru lil hemm mill-fruntieri. Għar-raġuni tal-prinċipju tas-sussidjarjetà, l-azzjoni fuq il-livell Komunitarju hija l-iktar manjiera effettiva biex tiżgura standards ambjentali komuni għall-bastimenti u l-portijiet fil-Komunità kollha.(7) Għar-raġuni tal-prinċipju tal-proporzjonalità, Direttiva hija l-istrument legali xieraq, billi tipprovdi qafas sabiex jiġu applikati b'mod uniformi u obbligatorju mill-Istati Membri l-istandards ambjentali, filwaqt li lil kull Stat Membru jitħallielu d-dritt li jiddeċiedi liema għodod ta' implimentazzjoni l-iktar li jixirqu lis-sistema interna tiegħu.(8) Għandha tiġi żgurata l-konsistenza mal-ftehim reġjonali eżistenti, bħalma hi l-Konvenzjoni ta' l-1974/1992 dwar il-Protezzjoni ta' l-Ambjent Marittimu fl-Arja tal-Baħar Baltiku.(9) Fl-interess li tiġi mtejba l-prevenzjoni mit-tniġġiż u li jiġi evitat it-tagħwiġ tal-kompetrizzjoni, il-ħtiġiet ambentali għandhom japplikaw għall-bastimenti kollha, irrispettivament mill-bandiera li jtajru, u għandhom ikunu disponibbli l-faċilitajiet adegwati ta' l-akkoljenza fil-portijiet kollha Komunitarji.(10) Il-faċilitjajiet adegwati ta' l-akkoljenza fil-portijiet għandhom jilħqu l-ħtiġiet ta' l-utenti, minn l-ikbar bastiment tal-merkanzija sa l-iżgħar qoxra ta' rikreazzjoni, u ta' l-ambjent, mingħajr ma jikkawżaw dewmien mhux xieraq lill-bastimenti li jkunu qegħdin jużawhom. L-obbligu li jiżgura d-disponibbilità adegwata tal-faċilitajiet ta' l-akkoljenza jħalli lill-Istati Membri bi grad għoli ta' libertà biex jirranġaw li jirċievu l-iskart fl-iktar mod addattat u jippermettilhom, fost ħwejjeġ oħra, li jipprovdu stallazzjonijiet fissi ta' l-akkoljenza jew li jaħtru provvedituri tas-servizzi li jġibu fil-portijiet unitajiet mobbli ta' l-akkoljenza ta' l-iskart meta meħtieġa. Dan l-obbligu jimplika wkoll l-obbligu li jiġu pprovduti s-servizzi kollha u/jew l-arranġamenti l-oħra li jmorru miegħu meħtieġa għall-użu xieraq u adegwat ta' dawn il-faċilitajiet.(11) L-adegwatezza tal-faċilitajiet tista' titjieb bi pjani aġġornati ta' l-akkoljenza u t-tqandil ta' l-iskart stabbiliti b'konsultazzjoni mal-partijiet rilevanti.(12) L-effettività tal-faċilititajiet ta' l-akkoljenza tal-portijiet tista' titjieb billi l-bastimenti jkunu meħtieġa li jinnotifikaw il-ħtieġa tagħhom li jużaw il-faċilitajiet ta' l-akkoljenza. Din in-notifika trid ukoll tipprovdi tagħrif għall-maniġġjar effettiv u ppjanat ta' l-iskart. L-iskart mill-bastimenti u mill-opri tar-rikreazzjoni awtorizzati li jġorru mhux iktar minn 12-il passiġier jista' jitqandel mill-faċilitajiet ta' l-akkoljenza mingħajr notifika minn qabel.(13) L-iskarigi ta' l-iskart iġġenerat mill-bastiment fuq il-baħar jistgħu jiġu mnaqqsa billi jeħtieġu lill-bastimenti kollha li jikkunsinjaw l-iskart tagħhom lill-faċilitajiet ta' l-akkoljenza tal-port qabel isalpaw. Sabiex jiġi rrikonċiljat l-interess ta' l-operazzjoni bla skossi tat-trasport marittimu mal-protezzjoni ta' l-ambjent, għandhom ikunu possibbli eċċezzjonijiet għal din il-ħtieġa billi jitqiesu s-suffiċjenza tal-kapaċità tal-ħażna abbord iddedikata għal dan, il-possibbiltà tal-kunsinja f'port ieħor mingħajr ir-riskju ta' l-iskarigu fil-baħar u l-ħtiġiet speċifiċi tal-kunsinja addottati skond il-liġijiet internazzjonali.(14) Għar-raġuni tal-prinċipju ta' "min iniġġeż iħallas", l-ispejjeż għall-użu tal-faċilitajiet ta' l-akkoljenza tal-port, li jinkludu t-trattament u r-rimi ta' l-iskart iġġenerat mill-bastiment, għandhom jiġu koperti mill-bastimenti. Fl-interess tal-protezzjoni ta' l-ambjent, is-sistema ta' imposti għandha tinkoraġġixxi l-kunsinja lill-portijiet ta' l-iskart iġġenerat mill-bastimenti minflok l-iskarigu fil-baħar. Dan jista' jiġi ffaċilitat billi jiġi pprovdut illi l-bastimenti kollha jikkontribwixxu għall-ispejjeż ta' l-akkoljenza u t-tqandil ta' l-iskart iġġenerat mill-bastimenti sabiex jitnaqqsu l-inċentivi ekonomiċi għall-iskarigu fil-baħar. Għar-raġuni tal-prinċipju tas-sussidjarjetà, l-Istati Membri għandhom, skond il-liġijiet nazzjonali u l-prattiċi korrenti tagħhom, iżommu l-poteri sabiex jistabbilixxu jekk u f'liema proporzjon l-imposti relatati mal-kwantitajiet attwalment ikkunsinjati mill-bastimenti jiġu inklużi fis-sistemi għall-irkupru ta' l-ispejjeż għall-użu tal-faċilitajiet tal-port. L-imposti għall-użu ta' dawn il-faċilitajiet għandhom ikunu bil-fier, mhux diskriminatorji u trasparenti.(15) Il-bastimenti li jipproduċu kwantitajiet imnaqqsa ta' skart iġġenerat mill-bastimenti għandhom jiġu ttrattati iktar favorevolment fl-ispiża fuq is-sistema ta' l-irkupru. Kriterji komuni jiffaċilitaw l-identifikazzjoni ta' dawn il-bastimenti.(16) Sabiex jiġi evitat piż mhux mixtieq għall-partijiet interessati, il-bastimenti mdaħħla fit-traffiku skedat tad-dħul fil-port spiss u regolari jistgħu jiġu eżentati minn ċerti obbligi li joħorġu minn din id-Direttiva fejn ikun hemm xiehda suffiċjenti illi jeżistu arranġamenti sabiex jiżguraw il-kunsinja ta' l-iskart u l-ħlas ta' l-imposti.(17) Il-fdalijiet mill-merkanzija għandhom jiġu kkunsinjati lill-faċilitajiet ta' l-akkoljenza tal-port skond il-Marpol 73/78. Il-Marpol 73/78 jeħtieġ illi l-fdalijiet mill-merkanzija jridu jiġu kkunsinjati lill-faċilitijatiet ta' l-akkoljenza tal-port safejn u sakemm ikun meħtieġ li jitħarsu l-ħtiġiet tat-tindif tat-tankijiet. Kull imposta fuq din il-kunsinja għandha titħallas mill-utent tal-faċilità fil-wasla, bl-utent jiġi normalment speċifikat fl-arranġamenti tal-ftehim kontrattwali bejn il-partijiet involuti jew f'arranġamenti oħra lokali.(18) Huwa meħtieġ illi jiġu midħula għalihom spezzjonijiet immirati sabiex jiġi vverifikat it-tħaris ta' din id-Direttiva. In-numru ta' dawn l-ispezzjonijiet, kif ukoll il-penali imposti, għandhom ikunu suffiċjenti sabiex ma jħallux in-nuqqas tat-tħaris skond din id-Direttiva. Għar-raġunijiet ta' l-effiċjenza u ta' l-effettività tan-nefqa, dawn l-ispezzjonijiet jistgħu jiġu midħula għalihom fil-qafas tad-Direttiva 95/21/KE, meta tapplika.(19) L-Istati Membri għandhom jiżguraw qafas xieraq amministrattiv għall-funzjonament adegwat tal-faċilitajiet ta' l-akkoljenza tal-port. Skond il-Marpol 73/78, l-allegazzjonijiet ta' faċilitajiet inadegwati ta' l-akkoljenza tal-port għandhom jiġu trasmessi lill-Organiżżazzjoni Marittima Internazzjonali (IMO). L-istess tagħrif jista' jiġi trasmess simultanjament lill-Kummissjoni għall-għanijiet tat-tagħrif.(20) Sistema ta' tagħrif sabiex jiġu identifikati l-bastimenti li jniġġżu jew li potenzjalment iniġġżu tiffaċilita l-infurzar ta'din id-Direttiva u tkun ta' għajnuna fl-evalwazzjoni ta' l-implimentazzjoni tagħha. Is-sistema tat-tagħrif SIRENAC stabbilita skond il-Memorandum ta' Fehma ta' Pariġi dwar il-Kontroll tal-Portijiet mill-Istati tipprovdi ammont kbir ta' tagħrif addizzjonali meħtieġ għal dan il-għan.(21) Huwa meħtieġ illi l-Kumitat li jikkonsisti minn rappreżentanti ta' l-Istati Membri jgħinu lill-Kummissjoni sabiex tapplika b'mod effettiv din id-Direttiva. Ġaladarba l-miżuri meħtieġa sabiex tiġi implimentata din id-Direttiva huma miżuri ta'skop ġenerali fit-tifsira ta' l-Artikolu 2 tad-Deċiżjoni tal-Kunsill 1999/468/KE tat-28 ta'Ġunju 1999 li tistabbilixxi l-proċeduri sabiex jiġu eżerċitati l-proċeduri sabiex jiġu implimentati tal-poteri mogħtija lilhom mill-Kummissjoni [7], dawn il-miżuri għandhom jiġu addottati skond il-proċedura regolatorja pprovduta fl-Artikolu 5 ta' din id-Deċiżjoni.(22) Ċerti dispożizzjonijiet ta'din id-Direttiva jistgħu, mingħajr ma jitwessa' l-iskop tagħha, jiġu emendati skond din il-proċedura sabiex iqisu l-miżuri Komunitarji jew dawk ta' l-IMO li jidħlu fis-seħħ fil-ġejjieni sabiex jiżguraw l-implimentazzjoni armonizzata tagħhom,ADOTTAW DIN ID-DIRETTIVA:L-Artikolu 1L-GħanIl-għan ta' din id-Direttiva hu li jitnaqqsu l-iskarigi fil-baħar ta' l-iskart iġġenerat mill-bastimenti u l-fdalijiet mill-merkanzija, b'mod speċjali l-iskarigi illegali, minn bastimenti li jużaw il-portijiet Komunitarji, billi jtejbu d-disponibbilità u l-użu tal-faċilitajiet ta' l-akkoljenza tal-port għall-iskart iġġenerat mill-bastimenti u l-fdalijiet mill-merkanzija, biex b'hekk tittejjeb il-protezzjoni ta' l-ambjent marittimu.L-Artikolu 2Id-DefinizzjonijietGħall-għanijiet ta' din id-Direttiva:(a) "bastiment" għandu jfisser bastiment li jaħdem ikun xi jkun it-tip tiegħu fl-ambjent marittimu u għandu jinkludi l-vetturi tal-baħar hydrofoil, il-vetturi li jimxu fuq kuxxina ta' l-arja, il-vetturi li jimxu taħt l-ilma u li jiggalleġġjaw;(b) "Marpol 73/78" għandu jfisser il-Konvenzjoni Internazzjonali dwar il-Prevenzjoni tat-Tniġġiż mill-Bastimenti, ta' l-1973, kif immodifikata mill-Protokoll ta' l-1978 li għandu x'jaqsam magħha, kif ikun fis-seħħ fid-data ta' l-addozzjoni ta' din id-Direttiva;(ċ) "skart iġġenerat mill-bastimenti" għandu jfisser l-iskart kollu, inkluż id-drenaġġ, u l-fdalijiet l-oħra għajr il-fdalijiet mill-merkanzija, li jiġu ġġenerati matul is-servizz tal-bastiment u li jaqgħu fl-iskop ta' l-Annessi I, IV u V mal-Marpol 73/78 u l-iskart assoċjat mal-merkanzij kif definit fil-Linji Gwida sabiex jiġi implimentat l-Anness V mal-Marpol 73/78;(d) "l-fdalijiet mill-merkanzija" għandhom ifissru l-fdalijiet ta' kull materjal ta' merkanzija miżmuma abbord jew fl-istivi jew fit-tankijiet tal-merkanzija li jifdlu wara li jkunu tlestew il-proċeduri tal-ħatt u l-ħidmiet tat-tindif u għandhom jinkludu l-eċċessi u t-tixrid fit-tagħbija/ħatt tal-merkanzija;(e) "faċilitajiet ta' l-akkoljenza tal-port" għandhom ifissru kull faċilità, fissa jew li tiggalleġġja u kapaċi li tirċievi l-iskart iġġenerat mill-bastimenti jew il-fdalijiet mill-merkanzija;(f) "bastiment tas-sajd" għandu jfisser kull bastiment imgħammar jew użat kummerċjalment għall-qbid tal-ħut jew ta' risorsi oħra ħajjin tal-baħar;(g) "qoxra/opra ta' rikreazzjoni" għandha tfisser bastiment ta' kull tip, ikunu xi jkunu l-mezzi tal-propulsjoni tiegħu, maħsuba għall-isport jew għal raġunijiet ta' divertiment;(h) "port" għandu jfisser post jew żona ġeografika magħmula minn xogħol ta' titjib u bit-tagħmir hekk li jippermetti, prinċipalment, l-akkoljenza tal-bastimenti inklużi l-bastimenti tas-sajd u l-opri ta' rikreazzjoni.Mingħajr preġudizzju għad-definizzjonijiet fil-punti (ċ) u (d), "skart iġġenerat mill-bastimenti" u "fdalijiet mill-merkanzija" għandhom jitqiesu bħala skart fit-tifsira ta' l-Artikolu 1(a) tad-Direttiva tal-Kunsill 75/442/KEE tal-15 ta'Lulju 1975 dwar l-iskart [8].L-Artikolu 3L-SkopDin id-Direttiva għandha tapplika għal:(a) il-bastimenti kollha, inklużi l-bastimenti tas-sajd u l-opri ta' rikreazzjoni, irrispettivament mill-bandiera tagħhom, li jidħlu f'port ta' Stat Membru jew joperaw fih, bl-eċċezzjoni ta' kull bastiment tal-gwerra, navali awżiljari jew bastiment ieħor ippossedut jew imħaddem minn Stat u, f'dan iż-żmien, użat fis-servizz tal-gvern jew f'servizz mhux kummerċjali biss; u(b) il-portijiet kollha ta' l-Istati Membri li normalment iżuruhom bastimenti li jaqgħu taħt l-iskop tal-punt (a).L-Istati Membri għandhom jieħdu miżuri sabiex jiżguraw illi bastimenti li jkunu esklużi mill-iskop ta'din id-Direttiva skond il-punt (a) tal-paragrafu preċedenti jikkunsinjaw l-iskart iġġenerat mill-bastiment tagħhom u l-fdalijiet mill-merkanzija, safejn u sakemm ikun raġonevoli u prattiku, b'mod konsistenti ma' din id-Direttiva.L-Artikolu 4Il-faċilitajiet ta' l-akkoljenza tal-port1. L-Istati Membri għandhom jiżguraw id-disponibbiltà tal-faċilitajiet adegwati ta' l-akkoljenza fil-portijiet sabiex jilħqu mal-ħtiġiet tal-bastimenti li normalment jużaw il-port mingħajr ma jikkawżaw dewmien mhux xieraq lill-bastimenti.2. Sabiex tinkiseb l-adegwatezza, il-faċilitajiet ta' l-akkoljenza iridu jkunu kapaċi jirċievu t-tipi u l-kwantitajiet ta' l-iskart iġġenerat mill-bastiment u mill-fdalijiet mill-merkanzija minn bastimenti li normalment jużaw il-port, filwaqt li jqisu l-ħtiġiet ta' l-utenti tal-port, id-daqs u l-lokazzjoni ġeografika tal-port, it-tip tal-bastimenti li jidħlu fil-port u l-eżenzjonijiet ipprovduti skond l-Artikolu 9.3. L-Istati Membri għandhom jistabbilixxu proċeduri, skond dawk miftiehma mill-Organizzazzjoni Marittima Internazzjonali (IMO), sabiex jirrappurtaw lill-port ta' l-Istat l-inadegwatezzi allegati fil-faċilitajiet ta' l-akkoljenza fil-port.L-Artikolu 5L-akkoljenza ta' l-iskart u l-pjani tat-tqandil1. Għandu jiġi żviluppat pjan xieraq għall-akkoljenza u t-tqandil ta' l-iskart għal kull port wara konsultazzjonijiet mal-partijiet rilevanti, b'mod partikolari ma' l-utenti tal-port jew mar-rappreżentanti tagħhom, waqt li jitqiesu l-ħtiġiet ta' l-Artikoli 4, 6, 7, 10 u 12. Il-ħtiġiet iddettaljati għall-iżvilupp ta' dawn il-pjani huma ddikjarati fl-Anness I.2. Il-pjani għall-akoljenza u t-tqandil referiti fil-paragrafu 1, jistgħu, fejn meħtieġ għal raġunijiet ta' effiċjenza, jiġu żviluppati f'kuntest reġjonali bl-involviment xieraq ta' kull port, sakemm jiġu speċifikati l-ħtieġa tal-faċilitajiet ta' l-akkoljenza u d-disponibbiltà tagħhom f'kull port individwali.3. L-Istati Membri għandhom jevalwaw u japprovaw il-pjan ta' l-akkoljenza u t-tqandil ta' l-iskart, jimmonitorjaw l-implimentazzjoni tiegħu u jiżguraw l-approvazzjoni mill-ġdid mill-inqas kull tliet snin u wara bidliet sinifikanti fit-tħaddim tal-port.L-Artikolu 6In-Notifiki1. Il-kaptan ta' bastiment, għajr ta' bastiment tas-sajd jew opra ta'rikreazzjoni awtorizzati li ma jġorrux iktar minn 12-il passiġġier, li jkun sejjer lejn port lokat fil-Komunità għandu jimla' b'verità u eżattezza l-formola fl-Anness II u jinnotifika lill-awtoritá jew lill-korp assenjat għal dan il-għan mill-Istat Membru li fih ikun lokat dan il-port:(a) mill-inqas 24 siegħa qabel tkun magħrufa l-wasla, jekk il-port taż-żjara; jew(b) hekk kif isir jaf il-port taż-żjara, jekk dan it-tagħrif ikun disponibbli f'inqas minn 24 siegħa qabel il-wasla; jew(ċ) minn ta' l-inqas mat-tluq mill-port ta'qabel, jekk it-tul tal-vjaġġ ikun inqas minn 24 siegħa.L-Istati Membri jistgħu jiddeċiedu illi t-tagħrif jiġi nnotifikat lill-operatur tal-faċilità ta' l-akkoljenza tal-port, li jrid jgħarraf b'dan lill-awtorità rilevanti.2. It-tagħrif referit fil-paragrafu 1 għandu jinżamm abbord għall-inqas sal-port li jkun imiss għad-dħul u għandu jkun disponibbli fuq talba lill-awtoritajiet ta' l-Istati Membri.L-Artikolu 7Il-kunsinja ta' l-iskart iġġenerat mill-bastimenti1. Il-kaptan ta' bastiment li jidħol f'port Komunitarju għandu, qabel iħalli l-port, jikkunsinja l-iskart iġġenerat mill-bastiment lill-faċilità ta' l-akkoljenza tal-port.2. Minkejja l-paragrafu 1, bastiment jista' jipproċedi għall-port tad-dħul li jmiss mingħajr ma jikkunsinja l-iskart iġġenerat mill-bastiment, jekk jiġri mit-tagħrif mogħti skond l-Artikolu 6 u l-Anness II, illi jkollu kapaċità suffiċjenti ta' ħażna ddedikata għall-iskart kollu ġġenerat mill-bastiment akkumulat u li jkun sejjer jakkumula matul il-vjaġġ maħsub tal-bastiment sal-port tal-kunsinja.Jekk ikun hemm raġunijiet tajba sabiex dak li jkun jemmen illi ma jkunux disponibbli faċilitajiet xierqa fil-port maħsub għall-kunsinja, jew jekk il-port ma jkunx magħruf, u li għalhekk ikun hemm ir-riskju li l-iskart jintrema fil-baħar, l-Istat Membru għandu jieħu l-miżuri meħtieġa sabiex jipprevieni t-tniġġiż tal-baħar, jekk meħtieġ billi l-bastiment jintalab li jikkunsinja l-iskart tiegħu qabel ma jħalli l-port.3. Il-paragrafu 2 għandu japplika mingħajr preġudizzju għall-ħtiġiet iktar restringenti tal-kunsinja għall-bastimenti addottati skond il-liġijiet internazzjonali.L-Artikolu 8L-imposti fuq l-iskart iġġenerat mill-bastimenti1. L-Istati Membri għandhom jiżguraw illi l-ispejjeż tal-faċilitajiet ta' l-akkoljenza tal-port fuq l-iskart iġġenerat mill-bastimenti, inklużi t-trattament u l-qerda ta' l-iskart, għandhom ikunu koperti permezz tal-ġbir ta' imposta mill-bastimenti.2. Is-sistemi ta' l-irkupru ta' l-ispejjeż għall-użu tal-faċilitajiet ta' l-akkoljenza tal-port m'għandhom jipprovdu l-ebda inċentiv lill-bastimenti sabiex jiskarigaw l-iskart tagħhom fil-baħar. Għal dan l-iskop il-prinċipji li ġejjin għandhom japplikaw għall-bastimenti għajr il-bastimenti tas-sajd u l-opri ta' rikreazzjoni awtorizzati li jġorru mhux iktar minn 12-il passiġġier:(a) il-bastimenti kollha li jidħlu fil-port ta' Stat Membru għandhom jikkontribwixxu sostanzjalment għall-ispejjeż referiti fil-paragrafu 1, irrispettivament mill-użu attwali tal-faċilitajiet. L-arranġamenti għal dan l-effett jistgħu jinkludi l-inkorporazzjoni ta' imposta fuq il-ħlasijiet tal-port jew imposta separata standard fuq l-iskart. L-imposti jistgħu ivarjaw rigward, fost ħwejjeġ oħra, il-kategorija, it-tip u d-daqs tal-bastiment;(b) il-parti ta' l-ispejjeż li ma tkunx koperta bl-imposta referita fis-subparagrafu (a), jekk ikun hemm, għandha tkun koperta fuq il-bażi tat-tipi u tal-kwantitajiet ta' skart iġġenerat mill-bastiment li fil-fatt ikun ikkunsinjat mill-bastiment;(ċ) l-imposti jistgħu jiġu mnaqqsa jekk il-maniġġjar ambjentali, id-disinn, it-tagħmir u l-ilma tal-bastiment huma hekk illi l-kaptan tal-bastiment jista' juri li l-bastiment jipproduċi kwantitajiet imnaqqsa ta' skart iġġenerat mill-bastiment.3. Sabiex jiġi żgurat illi l-imposti huma xierqa, trasparenti, mhux diskriminatorji u jirriflettu l-ispejjeż tal-faċilitajiet u tas-servizzi magħmula disponibbli u, fejn xieraq, użati, l-ammont ta' l-imposti u l-bażi li fuqhom kienu kkalkolati għandhom ikunu ċari għall-utenti tal-port.4. Il-Kummissjoni għandha, fi żmien tliet snin mid-data referita fl-Artikolu 16(1), tissottometti rapport lill-Parlament Ewropew u lill-Kunsill, li jevalwa l-impatt tal-varjetà fis-sistemi ta' l-irkupru ta' l-ispejjeż addottati skond il-paragrafu 2 fuq l-ambjent marittimu u l-mudelli tax-xejriet ta' l-iskart. Dan ir-rapport għandu jiġi mfassal f'kuntatt ma' l-awtoritajiet kompetenti ta' l-Istati Membri u tar-rappreżentanti tal-portijiet.Il-Kummissjoni għandha, jekk meħtieġ fid-dawl ta'din l-evalwazzjoni, tissottometi proposta li temenda din id-Direttiva bl-introduzzjoni ta'sistema li tinvolvi l-ħlas ta'perċentwali xieraq, ta'mhux inqas minn terz, ta' l-ispejjeż referiti fil-paragrafu 1 mill-bastimenti kollha li jagħmlu użu mill-port ta' Stat Membru irrispettivament mill-użu attwali tal-faċilitajiet, jew sistema oħra b'effetti ekwivalenti.L-Artikolu 9L-eżenzjonijiet1. Meta l-bastimenti jkunu qegħdin jaħdmu fi traffiku skedat bi dħul spiss u regolari fil-portijiet u li jkun hemm evidenza biżżejjed għal arranġament li jiżgura l-kunsinja ta' l-iskart iġġenerat mill-bastimenti u l-ħlas ta' l-imposti f'port matul ir-rotta tal-bastiment, l-Istati Membri tal-portijiet involuti jistgħu jeżentaw lil dawn il-bastimenti mill-obbligi fl-Artikolu 6, l-Artikolu 7(1) u l-Artikolu 8.2. L-Istati Membri għandhom jgħarrfu lill-Kummissjoni bl-eżenzjonijiet konċessi skond il-paragrafu 1 fuq bażi regolari, għall-inqas darba fis-sena.L-Artikolu 10Il-kunsinja tal-fdalijiet mill-merkanzijaIl-kaptan ta' bastiment li jidħol f'port Komunitarju għandu jiżgura illi l-fdalijiet mill-merkanzija jiġu kkunsinjati lil faċilità ta' l-akkoljenza tal-port skond id-dispożizzjonijiet tal-Marpol 73/78. Kull imposta fuq il-kunsinja tal-fdalijiet mill-merkanzija għandha titħallas mill-utent tal-faċilità ta' l-akkoljenza.L-Artikolu 11L-infurzar1. L-Istati Membri għandhom jiżguraw illi kull bastiment jista' jkun bla ħsara għal spezzjoni sabiex jivverifikaw illi jħares l-Artikoli 7 u 10 u li jitwettaq numru suffiċjenti minn dawn l-ispezzjonijiet.2. Dwar l-ispezzjonijiet li jirrigwardaw bastimenti għajr bastimenti tas-sajd u opri ta' rikreazzjoni awtorizzati li jġorru mhux iktar minn 12-il passiġġier:(a) fil-għażla tal-bastimenti għall-ispezzjoni, l-Istati Membri għandhom jagħtu attenzjoni partikolari lil:- il-bastimenti li ma jkunux ħarsu l-ħtiġiet tan-notifiki fl-Artikolu 6;- il-bastimenti li għalihom l-eżami tat-tagħrif ipprovdut mill-kaptan skond l-Artikolu 6 jkun żvela raġunijiet li jagħtu x'jinħaseb illi l-bastiment ma jħarisx din id-Direttiva;(b) din l-ispezzjoni tista' titwettaq ġewwa l-qafas tad-Direttiva 95/21/KE, meta tapplika; ikun xi jkun il-qafas ta' l-ispezzjonijiet, għandha tapplika l-ħtieġa ta' l-ispezzjoni ta' 25 % iddikjarata f'din id-Direttiva;(ċ) jekk l-awtorità relevanti ma tkunx ssodisfata bir-riżultati ta' dan l-ispezzjoni, għandha tiżgura illi l-bastiment ma jħallix il-port sakemm ikun ikkunsinja l-iskart iġġenerat mill-bastiment u mill-fdalijiet mill-merkanzija lill-faċilitajiet ta' l-akkoljenza tal-port skond l-Artikoli 7 u 10;(d) meta jkun hemm xiehda ċara illi bastiment ikun baħħar mingħajr ma jkun ħares l-Artikoli 7 jew 10, l-awtorità kompetenti tal-port ta' wara għandu jiġi mgħarraf b'dan u dan il-bastiment, mingħajr preġudizzju għall-applikazzjoni tal-penali referiti fl-Artikolu 13, ma jkunx permess li jħalli l-port sakemm issir stima ddettaljata tal-fatturi li għandhom x'jaqsmu mat-tħaris ta din id-Direttiva mill-bastiment, bħall-eżattezza ta' kull tagħrif ipprovdut skond l-Artikolu 6.3. L-Istati Membri għandhom jistabbilixxu proċeduri ta' kontroll, safejn u sakemm meħtieġa, għall-bastimenti tas-sajd u l-opri ta' rikreazzjoni awtorizzati li jġorru mhux iktar minn 12-il passiġġier sabiex jiżguraw il-konformità mal-ħtiġiet li japplikaw għal din id-Direttiva.L-Artikolu 12Il-miżuri li jakkumpanjaw1. L-Istati Membri għandhom:(a) jieħdu l-miżuri kollha meħtieġa sabiex jiżguraw illi l-kaptani tal-bastimenti, il-fornituri ta' faċilitajiet ta' l-akkoljenza tal-portijiet u persuni oħra interessati jkunu mgħarrfa adegwatament bil-ħtiġiet indirizzati lilhom skond din id-Direttiva u li huma jaqblu magħhom;(b) jinnominaw awtoritajiet jew korpi xierqa sabiex iwettqu l-funzjonijiet skond din id-Direttiva;(ċ) jagħmlu dispożizzjoni għall-kooperazzjoni bejn l-awtoritajiet rilevanti tagħhom u l-organizzazzjonijiet kummerċjali sabiex jiżguraw l-implimentazzjoni effettiva ta' din id-Direttiva;(d) jiżguraw illi t-tagħrif nnotifikat mill-kaptani tal-bastimenti skond l-Artikolu 6 jiġi eżaminat kif xieraq;(e) jiżguraw illi l-formalitajiet li għandhom x'jaqsmu ma' l-użu tal-faċilitajiet ta' l-akkoljenza tal-port ikunu sempliċi u b'ħeffa sabiex joħolqu inċentiv għall-kaptan tal-bastiment li juża l-faċilitajiet ta' l-akkoljenza tal-port u sabiex jiġi evitat dewmien mhux xieraq lill-bastimenti;(f) jiżguraw illi l-Kummissjoni tkun ipprovduta b'kopja ta' l-allegazzjonijiet ta' faċilitajiet inadegwati ta' l-akkoljenza tal-port riferiti fl-Artikolu 4(3);(g) jiżguraw illi t-trattament, l-irkupru jew il-qerda ta' l-iskart iġġenerat mill-bastimenti u l-fdalijiet mill-merkanzija jitwettqu skond id-Direttiva 75/442/KEE u l-leġislazzjoni rilevanti l-oħra dwar l-iskart, b'mod partikolari d-Direttiva tal-Kunsill 75/439/KEE tas-16 ta' Ġunju 1975 dwar il-qerda taż-żjut għall-iskart [9] u d-Direttiva tal-Kunsill 91/689/KEE tat-12 ta' Diċembru 1991 dwar l-iskart perikoluż [10].(h) jiżguraw skond il-leġislazzjoni nazzjonali tagħhom illi kull parti involuta fil-kunsinja jew fl-akkoljenza ta'skart iġġenerat mill-bastimenti jew fdalijiet mill-merkanzija jistgħu jippretendu kumpens għall-ħsara kkawżata minn dewmien mhux xieraq.2. Il-kunsinja ta' skart iġġenerat mill-bastiment u l-fdalijiet mill-merkanzija għandhom jitqiesu bħala rilaxx fiċ-ċirkulazzjoni libera fit-tifsira ta' l-Artikolu 79 tar-Regolament tal-Kunsill (KEE) Nru 2913/92 tat-12 ta' Ottubru 1992 li jistabbilixxi l-Kodiċi tad-Dwana tal-Komunità [11]. L-awtoritajiet tad-dwana m'għandhomx jeħtieġu d-depożitu ta' dikjarazzjoni fil-qosor skond l-Artikolu 45 tal-Kodiċi tad-Dwana tal-Komunità.3. L-Istati Membri u l-Kummissjoni għandhom jikkoperaw sabiex jistabbilixxu sistema xierqa ta' tagħrif u ta' immonitorjar, li tkopri mill-inqas il-Komunità kollha, sabiex:- itejbu l-identifikazzjoni tal-bastimenti li ma jkunux ikkunsinjaw l-iskart tagħhom iġġenerat mill-bastiment u l-fdalijiet mill-merkanzija skond din id-Direttiva,- jaċċertaw jekk intlaħqux il-miri stabbiliti fl-Artikolu 1 tad-Direttiva.4. L-Istati Membri u l-Kummissjoni għandhom jikooperaw sabiex jistabbilixxu l-kriterji komuni sabiex jiġu identifikai l-bastimenti referiti fl-Artikolu 8(2)(ċ).L-Artikolu 13Il-penaliL-Istati Membri għandhom jistabbilixxu sistema ta' penali għall-ksur tad-dispożizzjonijiet nazzjonali addottati skond din id-Direttiva u għandhom jieħdu l-miżuri kollha meħtieġa sabiex jiżguraw illi dawk il-penali jiġu applikati. Il-penali hekk ipprovduti għandhom ikunu effettivi, pproporzjonati u disswasivi.L-Artikolu 14Il-Kumitat Regolatorju1. Il-Kummissjoni għandha tiġi megħjuna mill-Kumitat stabbilit skond l-Artikolu 12(1) tad-Direttiva 93/75/KEE [12], minn issa 'l-quddiem imsejjaħ "il-Kumitat".2. Fejn issir referenza għal dan il-paragrafu, għandhom japplikaw l-Artikoli 5 u 7 tad-Deċiżjoni 1999/468/KE filwaqt li jitqiesu d-dispożizzjonijiet ta' l-Artikolu 8 tagħha.Il-perjodu taż-żmien stabbilit fl-Artikolu 5(6) tad-Deċiżjoni 1999/468/KE għandu jkun ta' tliet xhur.3. Il-Kumitat għandu jaddotta r-regoli tiegħu ta' proċedura.L-Artikolu 15Il-proċedura għall-emendaL-Annessi ma' din id-Direttiva, id-definizzjoni fl-Artikolu 2(b), ir-referenzi għall-istrumenti Komunitarji u r-referenzi għall-istrumenti ta' l-IMO jistgħu jiġu emendati skond il-proċedura stabbilita fl-Artikolu 14(2) sabiex jinġiebu f'linja waħda mal-miżuri Komunitarji jew ta' l-IMO li jkunu daħlu fis-seħħ, safejn u sakemm dawn l-emendi ma jwessgħux l-iskop ta' din id-Direttiva.Barra minn hekk, l-Anness ma' din id-Direttiva jista' jiġi emendat skond din il-proċedura meta meħtieġ biex jittejjeb ir-reġim stabbilit b'din id-Direttiva, safejn u sakemm dawn l-emendi ma jwessgħux l-iskop ta' din id-Direttiva.L-Artikolu 16L-implimentazzjoni1. L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa sabiex jikkonformaw ma' din id-Direttiva qabel it-28 ta' Diċembru 2002 u jgħarrfu minnufuh lill-Kummissjoni b'dan.Madankollu, safejn jirrigwarda d-drenaġġ kif referit fl-Artikolu 2(ċ), l-implimentazzjoni ta' din id-Direttiva għandha tiġi sospiża sa 12-il xahar wara d-dħul fis-seħħ ta' l-Anness IV mal-Marpol 73/78, filwaqt li tiġi rrispetta d-distinzjoni magħmula f'din il-konvenzjoni bejn il-bastimenti ġodda u dawk eżistenti.2. Meta l-Istati Membri jaddottaw dawn il-miżuri, għandu jkollhom referenza għal din id-Direttiva jew għandhom ikunu akkumpanjati b'din ir-referenza fl-okkazjoni tal-pubblikazzjoni uffiċjali tagħhom. Il-metodi dwar kif issir din ir-referenza għandhom jiġu stabbiliti mill-Istati Membri.L-Artikolu 17L-evalwazzjoni1. L-Istati Membri għandhom jissottomettu lill-Kummissjoni rapport dwar l-istat tas-sitwazzjoni rigward l-implimentazzjoni ta' din id-Direttiva kull tliet snin.2. Il-Kummissjoni għandha tissottometti rapport ta' evalwazzjoni rigward it-tħaddim tas-sistema kif ipprovdut f'din id-Direttiva lill-Parlament Ewropew u lill-Kunsill, fuq il-bażi tar-rapporti mill-Istati Membri kif stabbilit fil-paragrafu 1 flimkien ma' proposti kif meħtieġa, li jirrigwardaw l-implimentazzjoni ta'din id-Direttiva.L-Artikolu 18Id-dħul fis-seħħDin ir-Direttiva għandha tidħol fis-seħħ fil-jum tal-pubblikazzjoni tagħha fil-Ġurnal Uffiċjali tal-Komunitajiet Ewropej.L-Artikolu 19IndirizzatiDin id-Direttiva hija indirizzata lill-Istati Membri.Magħmula fi Brussel, fis-27 ta' Novembru 2000.Għall-Parlament EwropewIl-PresidentN. FontaineGħall-KunsillIl-PresidentL. Fabius[1] ĠU C 271, tal-31.8.1998, p. 79 u ĠU C 148, tat-28.5.1999, p. 7.[2] ĠU C 138, tat-18.5.1999, p. 12.[3] ĠU C 198, ta' l-14.7.1999, p. 27.[4] L-Opinjoni tal-Parlament Ewropew tal-11 ta' Frar 1999 (ĠU C 150, tat-28.5.1999, p. 432), ikkonfermata fis-16 ta' Settembru 1999, il-Pożizzjoni Komuni tal-Kunsill tat-8 ta' Novembru 1999 (ĠU C 10, tat-13.1.2000, p. 14) u d-Deċiżjoni tal-Parlament Ewropew ta' l-14 ta' Marzu 2000 (għadha mhix ippubblikata fil-Ġurnal Uffiċjali). Id-Deċiżjoni tal-Parlament Ewropew tas-6 ta' Settembru 2000 u d-Deċiżjoni tal-Kunsill ta' l-14 ta' Settembru 2000.[5] ĠU C 271, tas-7.10.1993, p. 1.[6] ĠU L 157, tas-7.7.1995, p. 1. Id-Direttiva l-aħħar emandata bid-Direttiva 98//42/KE (ĠU L 184, tas-27.6.1998, p. 40).[7] ĠU L 184, tas-17.7.1999, p. 23.[8] ĠU L 194, tal-25.7.1975, p. 39. Id-Direttiva kif l-aħħar emandata bid-Direttiva tal-Kunsill 96/350/EC (ĠU L 135, tas-6.6.1996, p. 32).[9] ĠU L 194, tal-25.7.1975, p. 23. Id-Direttiva kif l-aħħar emandata bid-Direttiva 91/692/KEE (ĠU L 377, tat-30.12.1991, p. 48).[10] ĠU L 377, tal-31.12.1991, p. 20. Id-Direttiva kif l-aħħar emandata bid-Direttiva 94/31/KEE (ĠU L 168, tat-2.7.1994, p. 28).[11] ĠU L 302, tad-19.10.1992, p. 1. Ir-Regolament kif l-aħħar emendat bir-Regolament (KE) Nru 955/1999 (ĠU L 119, tas-7.5.1999, p. 1).[12] ĠU L 247, tal-5.10.1993, p. 19. Id-Direttiva kif l-aħħar emandata bid-Direttiva 98//74/KE (ĠU L 276, tat- tat- 13.10.1998, p. 7).--------------------------------------------------L-ANNESS IIL-ĦTIĠIJIET TAL-PJANI TA' L-AKKOLJENZA U T-TQANDIL TA' l-ISKART FIL-PORTIJIET(kif imsemmija fl-Artikolu 5)Il-pjani għandhom ikopru t-tipi kollha ta' l-iskart iġġenerat mill-bastimenti u tal-fdalijiet mill-merkanzija li joriġinaw mill-bastimenti li normalment iżuru l-port u għandhom jiġu żżvilippati skond id-daqs tal-port u t-tipi ta' bastimenti li jidħlu f'dan il-port.L-elementi li ġejjin għandhom ikunu indirizzati fil-pjani:- stima tal-ħtieġa għall-faċilitajiet ta' l-akkoljenza fil-port, fid-dawl tal-ħtieġa tal-bastimenti li normalment iżuru l-port;- deskrizzjoni dwar it-tip u l-kapaċità tal-faċilitajiet ta' l-akkoljenza tal-port;- deskrizzjoni ddettaljata tal-proċeduri għall-akkoljenza u l-ġbir ta' l-iskart iġġenerat mill-bastimenti u l-fdalijiet mill-merkanzija;- deskrizzjoni tas-sistema ta' l-imposti;- proċeduri sabiex jiġu rrappurtati l-inadegwatezzi allegati fil-faċilitajiet ta' l-akkoljenza fil-port;- proċeduri tal-konsultazzjonijiet li jkunu għaddejjin ma' l-utenti tal-port, il-kuntratturi ta' l-iskart, l-operaturi tat-terminal u partijiet oħra interessati; u- it-tip u l-kwantitajiet ta' l-iskart iġġenerat mill-bastimenti u tal-fdalijiet mill-merkanzija rċevuti u mqandla.B'żieda ma' dawn, il-pjani għandhom jinkludu:- sommarju tal-leġislazzjoni rilevanti u tal-formalitajiet għall-kunsinja;- l-identifikazzjoni tal-persuna jew persuni li jridu jkunu responsabbli mill-implimentazzjoni tal-pjan;- deskrizzjoni tat-tagħmir tal-proċessi ta' qabel it-trattament fil-port, jekk ikun hemm minn dawn;- deskrizzjoni tal-metodi dwar ir-reġistrazzjoni ta' l-użu attwali tal-faċilitajiet ta' l-akkoljenza fil-port;- deskrizzjoni tal-metodi tar-reġistrazzjoni ta' l-ammonti ta' l-iskart iġġenerat mill-bastimenti u tal-fdalijiet mill-merkanzija rċevuti; u- deskrizzjoni dwar kif jinqered l-iskart iġġenerat mill-bastiment u l-fdalijiet mill-merkanzija.Il-proċeduri għall-akkoljenza, il-ġbir, il-ħażna u l-qerda għandhom jikkonformaw f'kull rispett ma' skema ta' maniġġjar ambjentali xierqa għat-tnaqqis b'mod progressiv ta' l-impatt fuq l-ambjent minn dawn l-attivitajiet. Din il-konformità hija presunta jekk il-proċeduri jħarsu r-Regolament tal-Kunsill (KEE) Nru 1836/93 tad-29 ta' Ġunju 1993 li jippermetti l-parteċipazzjoni volontarja tal-kumpanniji fis-settur industrijali fi skema Komunitarja ta' maniġġjar u verifika ekoloġiċi [1].It-tagħrif li jrid jiġi magħmul disponibbli lill-utenti kollha tal-portijiet:- referenza qasira għall-importanza fondamentali tal-kunsinja xierqa ta' l-iskart iġġenerat mill-bastimenti u tal-fdalijiet mill-merkanzija;- il-lokazzjoni tal-faċilitajiet ta' l-akkoljenza fil-port li tapplika għal kull irmiġġ, akkumpanjata b'dijagramma/mappa;- lista ta' l-iskart iġġenerat mill-bastimenti u tal-fdalijiet mill-merkanzija li normalment jiġu ttrattati;- lista tal-punti tal-kuntatt, ta' l-operaturi u tas-servizzi offruti;- deskrizzjoni tal-proċeduri għall-kunsinja;- deskrizzjoni tas-sistema ta' l-imposti; u- il-proċeduri sabiex jiġu rrapportati inadegwatezzi allegati fil-faċilitajiet ta' l-akkoljenza fil-port.[1] ĠU L 168, ta' l-10.7.1993, p. 1.--------------------------------------------------L-ANNESS II+++++ TIFF ++++++++++ TIFF +++++--------------------------------------------------


title: Direttiva tal-Kummissjoni 2004/94/KE tal- 15 ta' Settembru 2004 li temenda d-Direttiva tal-Kunsill 76/768/KEE fir-rigward ta’ Anness IX Test b’rilevanza għaż-ŻEE.

text:
               5.7.2006

               MT

               Il-Ġurnal Uffiċjali ta' l-Unjoni Ewropea

               177

         DIRETTIVA TAL-KUMMISSJONI 2004/94/KE
   tal-15 ta' Settembru 2004
   li temenda d-Direttiva tal-Kunsill 76/768/KEE fir-rigward ta’ Anness IX
   (Test b’rilevanza għaż-ŻEE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Direttiva tal-Kunsill 76/768/KEE tas-27 ta’ Lulju 1976 dwar l-approssimazzjoni tal-liġijiet ta’ l-Istati Membri relatati mal-prodotti kosmetiċi (1), u b’mod partikolari s-sottoparagrafu ta’ l-Artikolu 4a(1) tagħha,
   Wara li kkonsultat il-Kumitat Xjentifiku tal-Prodotti Kosmetiċi u tal-Prodotti Mhux ta’ l-Ikel maħsuba għall-konsumaturi,
   Billi:

               (1)

               Il-kontenuti ta’ Anness IX tad-Direttiva 76/768/KEE għandhom ikunu stabbiliti bil-għan li jkunu elenkati dawk il-metodi alternattivi għall-ittestjar ta’ l-annimali li ġew ratifikati miċ-Ċentru Ewropew tar-Ratifikazzjoni tal-Metodi Alternattivi (ECVAM) taċ-Ċentru Konġunt ta’ Riċerka u li m’humiex elenkati f’Anness V tad-Direttiva tal-Kunsill 67/548/KEE tas-27 ta’ Ġunju 1967 dwar l-approssimazzjoni tal-liġijiet, regolamenti u dispożizzjonijiet amministrattivi relatati mal-klassifikazzjoni, l-ippakkjar u t-tikkettjar ta’ sustanzi perikolużi (2).

               (2)

               Peress li l-ittestjar ta’ l-annimali jista’ ma jkunx mibdul kompletament b’metodu alternattiv, f’Anness IX għandu jingħad jekk il-metodu alternattiv jiħux post kompletament jew parzjalment l-ittestjar ta’ l-annimali.

               (3)

               Id-Direttiva 76/768/KEE għandha għalhekk tkun emendata skond dan.

               (4)

               Bħalissa, m’hemm l-ebda metodi alternattivi ratifikati mill-ECVAM, għajr dawk elenkati f’Anness V tad-Direttiva tal-Kunsill 67/548/KEE.

               (5)

               Il-miżuri msemmija f’din id-Direttiva huma skond l-opinjoni tal-Kumitat Permanenti dwar il-Prodotti Kosmetiċi,

         ADOTTAT DIN ID-DIRETTIVA:
   Artikolu 1
   It-test fl-Anness ta’ din id-Direttiva huwa inkluż fl-Anness IX tad-Direttiva 76/768/KEE.
   Artikolu 2
   1.   L-Istati Membri għandhom idaħħlu fis-seħħ il-liġijiet, regolamenti u dispożizzjonijiet amministrattivi meħtieġa biex ikunu konformi ma’ din id-Direttiva sal-21 ta’ Settembru 2004 l-iktar tard. Għandhom jikkomunikaw minnufih lill-Kummissjoni t-test ta’ dawk id-dispożizzjonijiet u tabella tal-korrelazzjoni bejn dawk id-dispożizzjonijiet u din id-Direttiva.
   2.   Meta l-Istati Membri jadottaw dawn id-dispożizzjonijiet, dawn għandhom ikollhom referenza għal din id-Direttiva jew għandhom ikunu akkumpanjati b’tali referenza fl-okkażjoni tal-pubblikazzjoni uffiċjali tagħhom. L-Istati Membri għandhom jiddeterminaw kif issir din ir-referenza.
   3.   L-Istati Membri għandhom jikkomunikaw lill-Kummissjoni t-test tad-dispożizzjonijiet tal-liġi nazzjonali li huma jadottaw fil-qasam kopert minn din id-Direttiva.
   Artikolu 3
   Din id-Direttiva għandha tidħol fis-seħħ fit-tielet jum wara l-pubblikazzjoni tagħha fil-Ġurnal Uffiċjali ta’ l-Unjoni Ewropea.
   Artikolu 4
   Din id-Direttiva hija indirizzata lill-Istati Membri.

      Magħmula fi Brussel, nhar il-15 ta' Settembru 2004.

            Għall-Kummissjoni

         Olli REHN

            Membru tal-Kummissjoni

      (1)  ĠU L 262, tas-27.9.1976, p. 169. Id-Direttiva kif emendata l-aħħar bid-Direttiva tal-Kummissjoni (inkludi referenza ta’ l-aħħar direttiva pubblikata).

      (2)  ĠU L 196, tas-16.8.1967, p.1.[ivverifika l-aħħar emenda].

      ANNESS
      It-test li ġej huwa inkluż f’Anness IX tad-Direttiva 76/768/KEE:

            “ANNESS IX
            LISTA TA’ METODI ALTERNATTIVI RATIFIKATI GĦALL-ITTESTJAR TA’ L-ANNIMALI
            Dan l-Anness jelenka l-metodi alternattivi ratifikati miċ-Ċentru Ewropew tar-Ratifikazzjoni tal-Metodi Alternattivi (ECVAM) taċ-Ċentru Konġunt ta’ Riċerka disponibbli biex jissodisfaw ir-rekwiżiti ta’ din id-Direttiva u li m’humiex elenkati f’Anness V tad-Direttiva tal-Kunsill 67/548/KEE tas-27 ta’ Ġunju 1967 dwar l-approssimazzjoni tal-liġijiet, regolamenti u dispożizzjonijiet amministrattivi relatati mal-klassifikazzjoni, l-ippakkjar u t-tikkettjar ta’ sustanzi perikolużi. Peress li l-ittestjar ta’ l-annimali jista’ ma jkunx mibdul kompletament b’metodu alternattiv, f’Anness IX għandu jingħad jekk il-metodu alternattiv jiħux post kompletament jew parzjalment l-ittestjar ta’ l-annimali.

                        Numru ta’ referenza

                        Metodi alternattivi ratifikati

                        Natura tas-sostitut sħiħ jew parzjali

                        A

                        B

                        C”


title: Id-Direttiva tal-Kummissjoni 1999/15/KE tas-16 ta' Marzu 1999 li tadatta għall-progress tekniku d-Direttiva tal-Kunsill 76/759/KEE dwar il-fanali indikaturi tad-direzzjoni għall-vetturi bil-mutur u l-karrijiet tagħhom (Test b'rilevanza għaż-ŻEE)

text:
Avviż Legali Importanti

|

31999L0015

Official Journal L 097 , 12/04/1999 P. 0014 - 0032

		Id-Direttiva tal-Kummissjoni 1999/15/KEtas-16 ta' Marzu 1999li tadatta għall-progress tekniku d-Direttiva tal-Kunsill 76/759/KEE dwar il-fanali indikaturi tad-direzzjoni għall-vetturi bil-mutur u l-karrijiet tagħhom(Test b'rilevanza għaż-ŻEE)IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ewropea,Wara li kkunsidrat id-Direttiva tal-Kunsill 70/156/KEE tas-6 ta' Frar 1970 dwar l-approssimazzjoni tal-liġijiet ta' l-Istati Membri li għandhom x'jaqsmu ma' l-approvazzjoni tat-tip ta' vetturi bil-mutur u l-karrijiet tagħhom [1], kif l-aħħar emendata mid-Direttiva 98/91/KE tal-Parlament Ewropew u tal-Kunsill [2], u b'mod partikolari l-Artikolu 13(2) tagħha,Wara li kkunsidrat id-Direttiva tal-Kunsill 76/759/KEE tas-27 ta' Lulju 1976 dwar l-approssimazzjoni tal-liġijiet ta' l-Istati Membri li għandhom x'jaqsmu ma' fanali indikaturi tad-direzzjoni ta' vetturi bil-mutur u l-karrijiet tagħhom [3], kif l-aħħar emendata mill-Att ta' Adeżjoni ta' l-Awstrija, l-Finlandja u l-Isvezja, u b'mod partikolari l-Artikolu 10 tagħha,(1) Billi d-Direttiva 76/759/KEE hija waħda mid-Direttivi separati tal-proċedura ta' l-approvazzjoni tat-tip tal-KE li ġiet stabbilita mid-Direttiva 70/156/KEE; billi, b'konsegwenza, id-dispożizzjonijiet stipulati fid-Direttiva 70/156/KEE li għandhom x'jaqsmu mas-sistemi, l-komponenti u l-unitajiet tekniċi separati tal-vetturi japplikaw għad-Direttiva 76/759/KEE;(2) Billi, b'mod partikolari, l-Artikolu 3(4) u l-Artikolu 4(3) tad-Direttiva 70/156/KEE jeħtieġu li kull Direttiva separata jkollha mehmuż magħha dokument ta' informazzjoni u wkoll ċertifikat ta' approvazzjoni tat-tip ibbażat fuq l-Anness VI mad-Direttiva 70/156/KEE sabiex l-approvazzjoni tat-tip tista' tiġi kompjuterizzata; billi ċ-ċertifikat ta' l-approvazzjoni tat-tip previst fid-Direttiva 76/759/KEE għandu jiġi emendat kif xieraq;(3) Billi l-proċeduri għandhom jiġu simplifikati sabiex tiġi miżmuma l-ekwivalenza maħsuba mill-Artikolu 9(2) tad-Direttiva 70/156/KEE bejn xi Direttivi separati u r-regolamenti korrispondenti tal-Kummissjoni Ekonomika għall-Ewropa tan-Nazzjonijiet Uniti (UN-ECE), meta dawk ir-regolamenti jiġu emendati; billi, bħala l-ewwel pass, il-ħtiġiet tekniċi tad-Direttiva 76/759/KEE għandhom jiġu mibdula b'dawk tar-Regolament UN-ECE Nru 6 permezz ta' referenza għal xulxin;(4) Billi hu neċessarju li jiġi assigurat li jkun hemm konformità mal-ħtiġiet fid-Direttiva tal-Kunsill 76/756/KEE [4], kif l-aħħar emendata mid-Direttiva tal-Kummissjoni 97/28/KE [5], u fid-Direttiva tal-Kunsill 76/761/KEE [6], kif l-aħħar emendata mid-Direttiva tal-Kumissjoni 1999/17/KE [7];(5) Billi l-miżuri previsti f'din id-Direttiva huma skond l-opinjoni tal-Kumitat għall-Adattament għall-Progress tekniku stabbilit mid-Direttiva 70/156/KEE,ADOTTAT DIN ID-DIRETTIVA:Artikolu 1Id-Direttiva 76/759/KEE hi emendata kif ġej:1. Fl-Artikolu 1, il-paragrafu 1 hu mibdul b' li ġej:"1. Kull Stat Membru għandu jagħti l-approvazzjoni tat-tip tal-KE ta' komponent għal kwalunkwe tip ta' fanal indikatur tad-direzzjoni li jissodisfa l-ħtiġiet tal-kostruzzjoni u l-eżami stabbiliti fl-Annessi rilevanti."2. Fl-Artikolu 2, l-ewwel pragrafu hu mibdul b'li ġej:"L-Istati Membri għandhom, għal kul tip ta' fanal indikatur tad-direzzjoni li japprovaw skond l-Artikolu 1, joħorġu lill-manifattur marka ta' l-approvazzjoni tat-tip tal-KE ta' komponent li tikkonforma mal-mudell muri fl-Anness I, l-Appendiċi 3."3. L-Artikolu 4 hu mibdul b' li ġej:"L-Artikolu 4L-awtoriatjiet kompetenti ta' l-Istat Membru għandhom jinfurmaw lil xulxin, permezz tal-proċeduri speċifikati fl-Artikolu 4(6) tad-Direttiva 70/156/KEE, b'kull approvazzjoni li jkunu taw, irrifjutaw jew irtiraw skond din id-Direttiva,"4. L-artikolu 9 hu mibdul b' li ġej:"L-Artikolu 9Għall-iskopijiet ta' din id-Direttiva, "vettura" tfisser kwalunkwe vettura bil-mutur maħsuba għall-użu fit-triq, bil-karozzerija jew mingħajrha, li jkollha mill-inqas erba' roti u veloċità massima ddisinjata li taqbeż il-25km fis-siegħa, u l-karrijiet tagħha, ħlief għall-vetturi li jimxu fuq il-linji u t-tratturi għall-agrikoltura u għall-forestrija u l-makkinarju mobbli kollu."5. L-Annessi huma mibdula bit-test fl-Anness ma' din id-Direttiva.Artikolu 21. Mill-1 ta' Ottubru 1999, jew, jekk il-pubblikazzjoni tat-testi msemmija fl-Artikolu 3 tittardja iktar mill-1 ta' April 1999, sitt xhur wara d-data attwali tal-pubblikazzjoni ta' dawn it-testi, l-Istati Membri ma jistgħux għal raġunijiet li għandhom x'jaqsmu mal-fanali indikaturi tad-direzzjoni:- jirrifjutaw, fir-rigward ta' tip ta' vettura jew tip ta' fanal indikatur tad- direzzjoni, li jagħtu approvazjoni tat-tip tal-KE jew approvazzjoni tat- tip nazzjonali, jew- jipprojibixxu r-reġistrazzjoni, l-bejgħ jew id-dħul fis-servizz ta' vetturi, jew il-bejgħ jew id-dħul fis-servizz ta' fanal indikaturi tad-direzzjoni,basta li l-fanali indikaturi tad-direzzjoni jikkonformaw mal-ħtiġiet tad-Direttiva 76/759/KEE, kif emendata minn din id-Direttiva, u li, sa fejn huma konċernati vetturi, huma installati skond il-ħtiġiet stipulati fid-Direttiva 76/756/KEE.2. Mill-1 ta' April 2000 l-Istati Membri:- ma'għandhomx iktar jagħtu l-approvazzjoni tat-tip tal-KE, u- jistgħu jirrifjutaw li jagħtu l-approvazzjoni tat-tip nazzjonaligħal kwaluhkwe tip ta' vettura għal raġunijiet li għandhom x'jaqsmu ma' fanali indikaturi tad-direzzjoni, u għal kwalunkwe tip ta' fanal indikatur tad-direzzjoni, jekk il-ħtiġiet tad-Direttiva 76/759/KEE, kif emendata min din id-Direttiva mhumiex sodisfatti.3. Mill-1 ta' April 2001 il-ħtiġiet tad-Direttiva 76/759/KEE li għandhom x'jaqsmu mal-fanali indikaturi tad-direzzjoni bħala komponenti, kif emendata minn din id-Direttiva, għandhom ikunu applikabbli għall-iskopijiet ta' l-Artikolu 7(2) tad-Direttiva 70/156/KEE.4. Minkejja l-paragrafi 2 u 3, għall-iskopijiet tal-partijiet ta' tibdil l-Istati Membri għandhom jibqgħu jagħtu l-approvazzjoni tat-tip tal-KE ta' fanali indikaturi tad-direzzjoni, u jippermettu l-bejgħ u d-dħul fis-servizz tagħhom, skond il-verżjonijiet preċedenti tad-Direttiva 76/759/KEE sakemm dawn il-fanali indikaturi tad-direzzjoni:- huma maħsuba li jiġu mwaħħla f'vetturi diġà użati, u- jikkonformaw mal-ħtiġiet ta' dik id-Direttiva li kienu applikabbli meta l-vetturi kienu l-ewwel irreġistrati.Artikolu 3Il-paragrafi u l-annessi tar-Regolament Nru 6 UN-ECE, imsemmija fil-punt 1 ta' l-Anness II, għandhom jiġu ppubblikati fil-Ġurnal Uffiċċjali tal-Komunitajiet Ewropej qabel l-1 ta' April 1999.Artikolu 41. L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amminsitrativi neċessarji sabiex jikkonformaw ma' din id-Direttiva sa l-1 ta' Ottubru 1999, madanakollu, jekk il-pubblikazzjoni tat-testi msemmija fl-Artikolu 3 tittardja iktar mill-1 ta' April 1999, l-Istati Membri għandhom jikkonformaw ma' dan l-obbligu sitt xhur wara d-data attwali tal-pubblikazzjoni ta' dawn it-testi. Għandhom minnufih jinformaw lill-Kummissjoni b'dan.Għandhom japplikaw dawk id-dispożizzjonijiet mill-1 ta' Ottubru 1999, jew, jekk il-pubblikazzjoni tat-testi msemmija fl-Artikolu 3 tittardja lil hinn mil-1 ta' April 1999, sitt xhur wara d-data attwali tal-pubblikazzjoni ta' dawk it-testi.Meta l-Istati Membri jadottaw dawk id-dispożizzjonijiet, għandu jkollhom riferenza għal din id-Direttiva jew ikollhom magħhom din ir-riferenza fl-okkażjoni tal-pubblikazzjoni uffiċjali tagħhom. L-Istati Membri għandhom jiddeterminaw kif din ir-riferenza għandha ssir.2. L-Istati Membri għandhom jikkomunikaw lill-Kumissjoni t-testi tad-dispożizzjonijiet ewlenija tal-liġi nazzjonali li huma jadottaw fis-kamp kopert minn din id-Direttiva.Artikolu 5Din id-Direttiva għandha tidħol fis-seħħ fl-20 jum wara l-pubblikazzjoni tagħha fil-Ġurnal Uffiċjali tal-Komunitajiet Ewropej.Artikolu 6Din id-Direttiva hi indirizzata lill-Istati Membri.Magħmula fi Brussel, fis-16 ta' Marzu 1999.Għall-KummissjoniMartin BangemannMembru tal-Kummissjoni[1] ĠU L 42, tat-23.2.1970, p. 1.[2] ĠU L 11, tas-16.1.1999, p. 25.[3] ĠU L 262, tas-27.9.1976, p. 71.[4] ĠU L 262, tas-27.9.1976, p. 1.[5] ĠU L 171, tat-30.6.1997, p. 1.[6] ĠU L 262, tas-27.9.1976, p. 96.[7] ĠU L 97, tat-12.4.1999, p.45.--------------------------------------------------L-ANNESS"LISTA TA' L-ANNESSIL-ANNESS I | Dispożizzjonijiet amminsitrattivi għall-approvazzjoni tat-tip |Appendiċi 1: | Id-dokument ta' informazzjoni |Appendiċi 2: | Iċ-ċertifikat ta' l-approvazzjoni tat-tip |Appendiċi 3: | Il-mudelli tal-marka ta' l-approvazzjoni tat-tip tal-KE ta' komponent |L-ANNESS II: | Ħtiġiet tekniċi |L-ANNESS IDISPOSIZZJONIJIET AMMINISTRATTIVI GĦALL-APPROVAZZJONI TAT-TIP1. APPLIKAZZJONI GĦALL-APPROVAZZJONI TAT-TIP TAL-KE TA' KOMPONENT1.1. L-applikazzjoni għall-marka ta' l-approvazzjoni tat-tip tal-KE ta' komponent skond l-Artikolu 3(4) tad-Direttiva 70/156/KEE għal tip ta' fanal indikaturtad-direzzjoni għandha tiġi sottomessa mill-manifattur.1.2. Mudell għad-dokument ta' l-informazzjoni hu mogħti fl-Appendiċi 1.1.3. Li ġej għandu jiġi sottomess lis-servizz tekniku responsabbli biex jikkonduċi t-testijiet ta' l-approvazzjoni tat-tip:1.3.1. Żewġ kampjuni mgħammra bil-fanali jew il-fanali rakkomandati; jekk il-mezzimhumiex identiċi imma huma simetriċi u tajbin biex jiġu mmuntati wieħed fuq in-naħa ta-xellug u wieħed fuq in-naħa tal-lemin tal-vettura, iż-żewġ kampjuni sottomessi jistgħu ikunu identiċi u tajbin biex jiġu mmuntati biss fuq in-naħa tal-lemin jew biss fuq in-naħa tax-xellug tal-vettura; għall-indikatur tad-direzzjoni tal-kategorija 2b, l-applikazzjoni għandu wkoll ikollha magħha żewġ kampjuni tal-partijiet li jikkostitwixxu s-sistema li tassigura ż-żewġ livelli ta' intensità.2. L-IMMARKAR2.1. Il-mezzi sottomessi għall-approvazzjoni tat-tip tal-KE ta' komponent għandu jkollhom:2.1.1. l-isem kummerċjali jew trade mark tal-manifattur;2.1.2. fil-każ ta' fanali bis-sorsi tad-dawl sostitwibbli: it-tip(i) ta' bozza tal-filament preskritt;2.1.3. fil-każ ta' fanal bis-sorsi tad-dawl li mhumiex sostitwibbli: il-vultaġġ u l-wattage nominali.2.2. Dawn il-marki għandhom ikunu jistgħu jinqraw b'mod ċar u ma jitħassrux u għandhom ikunu mwaħħla mal-wiċċ li jarmi d-dawl, jew ma' wieħed mill-uċuh li jarmi d-dawl, tal-imezz. Għandhom ikunu visibbli minn barra meta l-imezz hu mwaħħal mal-vettura.2.3. Kull mezz għandu jkollu biżżejjed spazju għall-marka ta' l-approvazzjoni tat-tip ta' komponent. Dan l-ispazju għandu jintwera fuq id-disinni imsemmija fl-Appendiċi 1.3. L-GĦOTI TA' L-APPROVAZZJONI TAT-TIP TAL-KE TA' KOMPONENT3.1. Jekk il-ħtiġiet rilevanti huma sodisfatti, l-approvazzjoni tat-tip tal-KE skond l-Artikolu 4(3) u, jekk applikabbli, l-Artikolu 4(4) tad-Direttiva 70/156/KEE għandhom jingħataw.3.2. Mudell għaċ-ċertifikat ta' l-approvazzjoni tat-tip tal-KE hu mogħti fl-Appendiċi 2.3.3. Numru ta' l-approvazzjoni konformi ma' l-Anness VII mad-Direttiva 70/156/KEE għandu jkun mogħti lil kull tip ta' fanal indikatur tad-direzzjoni approvat. L-istess Stat Membru m'għandux jagħti l-istess numru lil tip ieħor ta' fanal indikatur tad-direzzjoni.3.4. Meta l-approvazzjoni ta' tip tal-KE ta' komponent hi mitluba għal tip ta' mezz ta' dawl u ta' sinjalazzjoni bid-dawl li jinkludi fanal indikatur tad- direzzjoni u fanali oħrajn, numru wieħed ta' l-approvazzjoni tat-tip tal-KE ta' komponent jista' jingħata sakemm il-fanal indikatur tad-direzzjoni jikkonforma mal-ħtiġiet ta' din id-Direttiva u kull wieħed mill-fanali l-oħrajn li jiffurmaw parti mill-imezz ta' dawl u ta' sinjalazzjoni bid-dawl li għalihom l-approvazzjoni tat-tip ta' komponent hi mitluba jikkonforma mad-Direttiva separata li tapplika għalih.4. MARKA TA' L-APPROVAZZJONI TAT-TIP TAL-KE TA' KOMPONENT4.1. F'addizzjoni mal-marki msemmija fil-punt 2.1., kull fanal indikatur tad-direzzjoni li jikkonforma mat-tip approvat skond din id-Direttiva għandu jkollu marka ta' l-approvazzjoni tat-tip tal-KE ta' komponent.4.2. Din il-marka għandha tikkonsisti f:4.2.1. rettangolu madwar l-ittra "e" u warajh in-numru jew l-ittri distintivi ta' l-Istat Membru li jkun ta l-approvazzjoni tat-tip:1  għall-Ġermanja2  għal Franza3  għall-Italja4  għall-Olanda5  għall-Isvezja6  għall-Belġju9  għal Spanja11  għar-Renju Unit12  għall-Awstrija13  għal-Lussemburgu17  għall-Finlandja18  għad-Danimarka21  għall-Portugall23  għall-GreċjaIRL  għall-Irlanda;4.2.2. fil-qrib tar-rettangolu "in-numru bażi ta' l-approvazzjoni" miżmum fis-sezzjoni 4 tan-numru ta' l-approvazzjoni tat-tip imsemmi fl-Anness VII mad-Direttiva 70/156/KEE, preċedut minn żewġ ċifri li juru n-numru ta' sekwenza mogħti lill-emenda teknika maġġuri l-iktar riċenti lid-Direttiva 76/759/KEE fid-data li fiha l-approvazzjoni tat-tip tal- KE kienet mogħtija. F'din id-Direttiva in-numru ta' sekwenza hu 01;4.2.3. simboli addizzjonali kif ġej:4.2.3.1. wieħed jew iktar min-numri: 1, 1a, 1b, 2a, 2b, 3, 4, 5, jew 6, skond jekk il-imezz jappartjenix għal kategorija waħda jew iktar 1, 1a, 1b, 2a, 2b, 3, 4, 5, jew 6;4.2.3.2. fuq mezzi li ma jistgħux jiġu mmuntati fuq ebda naħa tal-vettura b'mod mhux diskriminatorju, vleġġa li turi f'liema pożizzjoni l-imezz għandu jġi mmuntat (il-vleġġa għandha tkun diretta 'l barra mill-vettura fil-każ ta' mezzi tal-kategoriji 1, 1a, 1b, 2a u 2b u lejn 'il quddiem tal-vettura fil-każ ta' mezzi tal-kategoriji 3, 4, 5 u 6). F'addizzjoni, għal mezzi tal-kategorija 6 indikazzjoni "R" jew "L" għandha f'dan il-każ tintwera fuq il-imezz, li turi n-naħa tal-lemin jew tax-xellug tal-vettura;4.2.3.3. fuq mezzi li jistgħu jintużaw bħala fanal wieħed u bħala parti minn assemblaġġ ta' żewġ fanali, l-ittra addizjonali "D" fuq in-naħa tal-lemin tas-simbolu msemmi fil-paragrafu 4.2.3.1.;4.3. Il-marka ta' l-approvazzjoni tat-tip tal-KE ta' komponent għandha tkun imwaħħla mal-lenti tal-fanal jew ma' waħda mil-lentijiet b'tali mod li ma titħassarx u tkun tista' tinqara b'mod ċar anke meta l-fanali huma mwaħħla mal-vettura.4.4. L-arranġament tal-marka ta' l-approvazzjoni.4.4.1. Fanali indipendenti:Eżempji tal-marka ta' l-approvazzjoni tat-tip tal-KE ta' komponent huma mogħtija fl-Appendiċi 3, Figura 1.4.4.2. Fanali raggruppati, kkombinati jew reċiprokament inkorporati:4.4.2.1. Meta numru wieħed ta' approvazzjoni tat-tip tal-KE ta' komponent hu maħruġ, skond punt 3.4 fuq, għal tip ta' mezz ta' dawl u ta' sinjalazzjoni bid-dawl li jinkludi fanal indikatur tad-direzzjoni u fanali oħrajn, marka waħda ta' approvazzjoni tat-tip tal-Ke ta' komponent tista' tiġi mwaħħla, li tikkonsisti f':4.4.2.1.1. rettangolu madwar l-ittra "e" u warajh in-numru jew l-ittri distintivi ta' l-Istat Membru li jkun ta l-approvazzjoni tat-tip (ara l-punt 4.2.1);4.4.2.1.2. in-numru bażi ta' l-approvazzjoni (ara l-punt 4.2.2., l-ewwel nofs sentenza);4.4.2.1.3. jekk neċessarju, l-vleġġa meħtieġa, sa fejn din għandha x'taqsam ma' l-assemblaġġ sħiħ tal-fanal.4.4.2.2. Din il-marka tista' tinstab kullimkien fuq il-fanali li huma raggruppati, kkumbinati jew reċiprokament inkorporati, sakemm:4.4.2.2.1. tkun tidher wara l-istallazzjoni tal-fanali;4.4.2.2.2. ebda komponenti li jittrażmettu d-dawl tal-fanali raggruppati, kkumbinati jew reċiprokament inkoporati ma jistgħu jitneħħew mingħajr ma titneħħa simultanjament il-marka ta' l-approvazzjoni.4.4.2.3. Is-simbolu ta' identifikazzjoni għal kull fanal li jikkorrispondi għal kull Direttiva li konformi magħha l-approvazzjoni tat-tip tal-KE ta' komponent kienet mogħtija, flimkien man-numru tas-sekwenza (ara l-punt 4.2.2, it-tieni nofs sentenza) u, fejn neċessarju, l-ittra "D" u l-vleġġa meħtieġa għandhom ikunu mmarkati:4.4.2.3.1. jew fuq il-wiċċ approprjat li jarmi d-dawl;4.4.2.3.2. jew fi grupp, sabiex kull wieħed mill-fanali raggruppati, kumbinati jew reċiprokament inkorporati jkun jista' tiġi identifikata b'mod ċar.4.4.2.4. Id-dimensjonijiet tal-komponenti ta' din il-marka m'għandhomx ikunu inqas mid-dimensjonijiet minimi speċifikati għall-marki idividwali mid-Direttivi varji li konformi magħhom l-approvazjoni tat-tip tal-KE ta' komponent kienet mogħtija.4.4.2.5. Eżempji ta' marka ta' l-approvazzjoni tat-tip tal-KE ta' komponent għal fanal li hu raggruppat, kkumbinat jew reċiprokament inkorporat ma' fanali oħrajn huma mogħtija fl-Appendiċi 3, il-Figura 2.4.4.3. Fanali reċiprokament inkorporati ma' fanali oħrajn, li l-lenti tagħhom tista' wkoll tintuża għal tipi oħrajn ta' headlamps:4.4.3.1. id-dispożizzjonijiet stipulati fil-punt 4.2.2. għandhom japplikaw;4.4.3.2. f'addizzjoni, meta l-istess lenti hi użata, ta' l-aħħar jista' jkollha marki ta' l-approvazzjoni differenti li għandhom 'xjaqsmu mat-tipi differenti ta' headlamps jew unitajiet ta' fanali, sakemm il-qafas ewlieni tal-headlamp, anke jekk ma jistax jiġi sseparat mil-lenti, jinkludi wkoll l-ispazju deskritt fil-punt 2.3 u jkollu l-marki ta' l-approvazzjoni tal-funzjonijiet attwali;4.4.3.3. jekk tipi differenti ta' headlamps jinkludu l-istess qafas ewlieni, ta' l-aħħar jista' jkollu l-marki ta' l-approvazzjoni differenti.4.4.3.4. Eżempji ta' marka ta' l-approvazzjoni tat-tip tal-KE ta' komponent għal fanali reċiprokament inkorporati ma' headlamp huma mogħtija fil-figura 3 ta' l-Appendiċi 3.5. MODIFIKI TAT-TIP U EMENDI GĦALL-APPROVAZZJONIJIET5.1. Fil-każ ta' modifiki tat-tip approvat skond din id-Direttiva, id-dispożizzjonijiet ta' l-Artikolu 5 tad-Direttiva 70/156/KEE għandhom japplikaw.6. IL-KONFORMITÀ TAL-PRODUZZJONI6.1. Bħala regola ġenerali, il-miżuri biex jassiguraw il-konformità tal-produzzjoni għandhom jittieħdu konformi mad-dispożizzjonijiet stipulati fl-Artikolu 10 tad-Direttiva 70/156/KEE.6.2. Kull fanal indikatur tad-direzzjoni għandu jikkonforma mal-kundizzjonijiet fotometriċi u kolorimetriċi speċifikati fil-paragrafi 6 u 8 [1]. Madanakollu, fil-każ ta' mezz magħżul saltwarjament minn serje ta' produzzjoni, il-ħtiġiet fejn għandha x'taqsam l-intensità minima tad-dawl mitfugħ (imkejla b'bozza tal-filament standard kif imsemmija fil-paragrafu 7 [2] għandhom ikunu limitati f'kull direzzjoni rilevanti għal 80 fil-mija tal-valuri minimi speċifikati fil-paragrafi 6.1 u 6.2 [3]Appendiċi 1+++++ TIFF ++++++++++ TIFF +++++Appendiċi+++++ TIFF ++++++++++ TIFF +++++Appendiċi 3EŻEMPJI TAL-MARKA TA' L-APPROVAZZJONI TAT-TIP TAL-KE TA' KOMPONENT+++++ TIFF +++++Il-Figura 1Il-mezz li jkollu l-marka ta' l-approvazzjoni tat-tip tal-KE ta' komponent murija fuq huwa fanal indikatur tad-direzzjoni tal-kategorija 4, li ngħata l-approvazzjoni tat-tip fil-Ġermanja (e 1) skond din id-Direttiva (01) taħt in-numru bażi ta' approvazzjoni 1471, li jista' wkoll jiġi użat f'assemblaġġ ta' żewġ fanali. Il-vleġġa tipponta lejn 'il quddiem tal-vettura.Id-Direzzjoni li fiha l-vleġeġ fuq il-marka ta' l-approvazzjoni tat-tip jippuntaw, skond il-kategorija tal-mezz hi indikata taħt:+++++ TIFF ++++++++++ TIFF +++++Il-Figura 2aImmarkar simplifikat ta' fanali raggruppati, kkumbinati jew reċiprokament inkorporati meta żewġ fanali jew iktar jiffurmaw parti mill-istess assemblaġġ(Il-linji vertikali u orizzontali jiskematizzaw il-forma tal-imezz ta' sinjalazzjoni bid-dawl. Dawn mhumiex parti mill-marka ta' l-approvazzjoni)MUDELL A+++++ TIFF +++++MUDELL B+++++ TIFF +++++MUDELL ĊNota:It-tliet eżempji ta' marki ta' l-approvazzjoni, il-mudelli A, B u Ċ jirrappreżentaw tliet alternattivi possibbli għall-immarkar ta' mezz ta' dawl u ta' sinjalazzjoni bid-dawl meta żewġ fanali jew iktar jagħmlu parti mill-istess unità ta' fanali raggruppati, kumbinati jew reċiprokament inkorporati. Dawn il-marki ta' l-approvazzjoni juru li l-imezz kien approvat fil-Ġermanja (e1) bl-istess numru bażi ta' l-approvazzjoni 1712 u jinkludi:Retro riflettur ta' klassi IA approvat skond id-Direttiva 76/757/KEE, Nru tas-sekwenza 02;Indikatur tad-direzzjoni ta' wara tal-kategorija 2a approvat skond id-Direttiva 76/759/KEE, Nru tas-sekwenza 01:Fanal ta' pożizzjoni aħmar fuq wara (R) approvat skond l-Anness II mad-Direttiva 76/758/KEE, Nru tas-sekwenza 02:Fanal taċ-ċpar ta' wara (F) approvat skond id-Direttiva 77/538/KEEm Nru tas-sekwenza 00;Fanal tar-rivers (AR) approvat skond id-Direttiva 77/539/KEE, Nru tas-sekwenza 00;Fanal tal-waqfien b'żewġ livelli ta' intensità (S2) approvat skond l-Anness II mad-Direttiva 76/758/KEE, Nru tas-sekwenza 02;Fanal tal-pjanċa ta' reġistrazzjoni ta' wara (L) approvat skond id-Direttiva 76/740/KEE, Nru tas-sekwenza 00.+++++ TIFF +++++Il-Figura 2bImmarkar simplifikat ta' fanali raggruppati, ikkumbinati jew reċiprokament inkorporati meta żewġ fanali jew iktar jiffurmaw parti mill-istess assemblaġġ(Il-linji vertikali u orizzontali jiskematizzaw il-forma tal-imezz ta' sinjalazzjoni bid-dawl. Dawn mhumiex parti mill-marka ta' l-approvazzjoni)MUDELL A+++++ TIFF +++++MUDELL B+++++ TIFF +++++MUDELL Ċ+++++ TIFF +++++MUDELL DNota:L-erba' eżempji ta' marki ta' l-approvazzjoni, il-mudelli A, B, Ċ u D jirrappreżentaw erba' alternattivi possibbli għall-immarkar ta' mezz ta' dawl u ta' sinjalazzjoni bid-dawl meta żewġ fanali jew iktar jagħmlu parti mill-istess unità ta' fanali raggruppati, kumbinati jew reċiprokament inkorporati. Dawn il-marki ta' l-approvazzjoni juru li l-imezz kien approvat fil-Ġermanja (e1) bl-istess numru bażi ta' l-approvazzjoni 7120 u jinkludi:Fanal ta' pożizzjoni ta' quddiem (A) approvat skond l-Anness II mad-Direttiva 76/758/KEE, Nru 02, għall-installazzjoni fuq in-naħa tax-xellug;Headlamp (HCR) b'raġġ passanti ddisinjat għal traffiku fuq in-naħa tal-lemin u fuq in-naħa tax-xellug u raġġ għas-sewqan b'intensità massima kompriża bejn 86250 u 101250 candelas (kif indikat min-numru 30) approvat skond l-Anness V mad-Direttiva 76/761/KEE, sekwenza Nru 02, u li jinkorpora lenti ta' materjal tal-plastik (PL);Fanal taċ-ċpar ta' quddiem (B) approvat skond id-Direttiva 76/762/KEE, Nru tas-sekwenza 02, u li jinkorpora lenti ta' materjal tal-plastik (PL);Fanal indikatur tad-direzzjoni ta' quddiem ta' kategorija 1a approvat skond id-Direttiva 76/759/KEE, Nru tas-sekwenza 01.+++++ TIFF +++++Figura 3Fanal reċiprokament inkorporat jew raggruppat ma' headlampL-eżempju t' hawn fuq jikkorrispondi għall-immarkar ta' lenti maħsuba biex tiġi użata f'tipi differenti ta' headlamps, jiġifieri:jew:headlamp b'raġġġ passanti ddisinjat għaż-żewġ sistemi tat-traffiku u raġġ tas-sewqan b'intensità luminuża massima bejn 86250 u 101250 candelas (kif muri bin numru 30) approvat fil-Ġermanja (e1) taħt in-numru bażi ta' approvazzjoni 7120 skond il-ħtiġiet ta' l-Anness IV għad-Direttiva 76/76/KRR, sekwenza Nru 04, li huwa inkorporat b'mod reċiproku ma' fanal indikatur tad-direzzjoni ta' quddiem kif approvat skond id-Direttiva 76/759/KEE, sekwenza Nru 01,jewheadlamp b'raġġ passanti u raġġ tas-sewqan, iddisinjat għaż-żewġ sistemi tat-traffiku u approvat fil-Ġermanja (e1) bin-numru bażi ta' l-approvazzjoni 7122 skond il-ħtiġiet ta' l-Anness II mad-Direttiva 76/761/KEE, Nru tas-sekwenza 01, li hu reċiprokament inkorporat ma' l-istess fanal indikatur tad-direzzjoni ta' quddiem bħal fuq,jewanke kwalunkwe mill-headlamps imsemmija fuq approvati bħala fanal wieħed.Il-qafas ewlieni tal-fanal għandu jkollu l-uniku numru validu ta' l-approvazzjoni, per eżempju:+++++ TIFF +++++jew+++++ TIFF +++++jew+++++ TIFF +++++jew+++++ TIFF +++++L-ANNESS IIĦTIĠIET TEKNIĊI1. Il-ħtiġiet tekniċi huma dawk stipulati fil-paragrafi 1 u 5 sa 8 u l-Annessi 1, 4 u 5 tar-Regolament UN-ECE Nru 6 li jikkonsisti f'konsolidazzjoni tad-dokumenti li ġejjin:- is-serje ta' emendi 01 li tinkorpora s-Supplimenti 1 sa 5 tas-serje ta' emendi 01 u l-varji korriġendi għaliha [1]- is-suppliment 6 mas-serje ta' emendi 01 [2]- is-suppliment 7 mas-serje ta' emendi 01 [3]ħlief li:1.1. fejn hi magħmula riferenza għar-"Regolament Nru 48", dan għandu jkun mifhum bħala d-"Direttiva 76/756/KEE."1.2. fejn hi magħmula riferenza għar-"Regolament Nru 37", dan għandu jkun mifhum bħala l-"L-Anness VII mad-Direttiva 76/761/KEE"."[1] Mid-dokumenti msemmija fil-punt 1 ta’ l-Anness II ma’ din id-Direttiva.[2] Mid-dokumenti msemmija fil-punt 1 ta’ l-Anness II ma’ din id-Direttiva.[3] Mid-dokumenti msemmija fil-punt 1 ta’ l-Anness II ma’ din id-Direttiva.[1] [2] [3] TRANS/WP.29/518.--------------------------------------------------